
TIKRINIMO ataskaita
bendra informacija
	TIKrinimo pradžios data
	TIKrinimo ataskaitos pavadinimas
	TIKRINAMAS VALDYSENOS LAIKOTARPIS
	Parengė:

	2026 m. sausio 20 d.	UAB „Aukštaitijos vandenys“ pasirengimo pirkimui proceso etapo, pirkimų procedūros ir procedūrų po pirkimo atlikimo vykdymo etapo valdysenos tikrinimas
	2025 m.
	Pirkimų valdysenos skyriaus patarėja R. K.



	TIKrinimo APIMTIS:
	

	A dalis
	PASIRENGIMO PIRKIMUI PROCESO – NUO POREIKIO ATSIRADIMO IKI PIRKIMO PASKELBIMO, ETAPAS

	B dalis
	PIRKIMO PROCEDŪROS IR PROCEDŪRŲ PO PIRKIMO ATLIKIMO VYKDYMO ETAPAS



SĄVOKOS
	TRUMPINYS
	Aprašymas

	CPO LT
	VšĮ CPO LT (į. k. 302913276).

	CVP IS
	Centrinė viešųjų pirkimų informacinė sistema.

	DVS
	PV naudojama dokumentų valdymo sistema, skirta dokumentams tvarkyti ir veiklai organizuoti.

	Ilgalaikio turto įsigijimo ir atstatymo, remonto darbų ir paslaugų planas 2025 metams
	UAB „Aukštaitijos vandenys“ ilgalaikio turto įsigijimo ir atstatymo, remonto darbų ir paslaugų planas 2025 metams, patvirtintas UAB „Aukštaitijos vandenys“ generalinio direktoriaus 2024-12-10 įsakymu Nr. 1.4-1-162 „Dėl UAB „Aukštaitijos vandenys“ ilgalaikio turto įsigijimo ir atstatymo, remonto darbų ir paslaugų planų 2025 metams patvirtinimo“.

	Komisijos darbo reglamentas
	Viešųjų pirkimų komisijos darbo reglamentas, patvirtintas UAB „Aukštaitijos vandenys“ generalinio direktoriaus 2024-05-21 įsakymu Nr. 1.4-1-74 „Dėl viešųjų pirkimų komisijos skyrimo ir jos darbo reglamento patvirtinimo“.

	Mažos vertės pirkimų tvarkos aprašas
	UAB „Aukštaitijos vandenys“ mažos vertės pirkimų tvarkos aprašas, patvirtintas UAB „Aukštaitijos vandenys“ generalinio direktoriaus 2023-01-20 įsakymu Nr. 1.4-1-7, pakeistas UAB „Aukštaitijos vandenys“ generalinio direktoriaus 2024-04-30 įsakymu Nr. 1.4-1-61.

	PĮ
	Tikrinimo laikotarpiui aktualios redakcijos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas.

	Pirkimų vykdytojas / PV
	UAB „Aukštaitijos vandenys“ (į.k. 147104754).

	PV 2023–2027 metų strateginis veiklos planas
	UAB „Aukštaitijos vandenys“ 2023–2027 metų strateginis veiklos planas, patvirtintas UAB „Aukštaitijos vandenys“ generalinio direktoriaus 2023-03-22 įsakymu Nr. 1.4-1-33 „Dėl UAB „Aukštaitijos vandenys“ 2023–2027 metų strateginio veiklos plano patvirtinimo“.

	PV 2023–2027 metų veiklos planas
	UAB „Aukštaitijos vandenys“ 2023–2027 metų veiklos planas, patvirtintas Panevėžio rajono savivaldybės administracijos direktoriaus 2022-03-14 įsakymu Nr. A-165 „Dėl UAB „Aukštaitijos vandenys“ 2023–2027 metų veiklos plano patvirtinimo“.

	Švieslentė
	Tarnybos administruojamas pirkimų vykdytojų žemėlapis (https://vpt.lrv.lt/lt/statistika-ir-analize/pirkimu-vykdytoju-zemelapis-svieslente-1).

	Taisyklės
	UAB „Aukštaitijos vandenys“ pirkimų organizavimo ir vidaus kontrolės taisyklės, patvirtintos UAB „Aukštaitijos vandenys“ generalinio direktoriaus 2023-02-15 įsakymu Nr. 1.4-1-23.

	Tikrinimo ataskaita
	Šis tikrinimo rezultatų įforminimo dokumentas.

	Viešųjų pirkimų planas
	2025 metų PV darbų, paslaugų ir prekių viešųjų pirkimų planas, patvirtintas UAB „Aukštaitijos vandenys“ generalinio direktoriaus 2024-12-18 įsakymu Nr. 1.4-1-167 „Dėl 2025 metų bendrovės darbų, paslaugų ir prekių viešųjų pirkimų plano patvirtinimo“.

	VPIDĮ
	Tikrinimo laikotarpiui aktualios redakcijos Lietuvos Respublikos viešųjų ir privačių interesų derinimo įstatymas.

	VPT / Tarnyba
	Viešųjų pirkimų tarnyba (į. k. 188656261).


INFORmacija apie PIRKIMŲ VYKDYTOJĄ
	PIRKIMŲ VYKDYTOJO PAVADINIMAS
	juridinio asmens kodas
	buveinės adresas

	Aukštaitijos vandenys, UAB
	147104754
	Velžio kel. 13, Panevėžys



	ATSAKINGI Asmenys
	
	

	Viešųjų pirkimų skyriaus viršininkas G. A.


Atrinkimo tikrinimui pagrindai
Pirkimo vykdytojas atrinktas tikrinimui, vadovaujantis 2026-01-20 Viešųjų pirkimų tarnybos Pirkimų valdysenos skyriaus vedėjo tarnybiniu pranešimu Nr. T-4[footnoteRef:1] [1:  Tikrintinų pirkimų vykdytojų sąrašas: https://vpt.lrv.lt/lt/pirkimu-valdysena_2/pirkimu-valdysena-1/pirkimu-valdysena-2026/ ] 

STATISTINIAI duomenys ir rodikliai. švieslentės DUOMENYS
	1. lentelė. pirkimų plano įgyvendinimas
	
	

	Pirkimo tipas
	Suplanuota atlikti pirkimų
	Pirkimų inicijavimas
	Įvykę pirkimai

	
	Pirkimų vertė, Eur be PVM
	Pirkimų skaičius
	Laiku (pirkimų plane nustatytais terminais) inicijuoti pirkimai, proc.1
	Pirkimų vertė, Eur su PVM
	Pirkimų skaičius

	Tarptautiniai ir supaprastinti pirkimai
	2083646,00
	15
	
	1392409,67
	15

	Mažos vertės pirkimai
	3194724,44
	95
	
	3037624,44
	90[footnoteRef:2] [2:  Kai sudaryta pirkimo sutartis raštu.] 


	Pirkimai iš / per CPO LT
	121000,00
	6
	
	102993.36
	6

	Neskelbiamos derybos
	0
	0
	
	0
	0


PASTABOS:
 Nėra galimybės patikrinti, kadangi Viešųjų pirkimų plane nurodomi itin platūs terminai, pavyzdžiui, II–IV ketvirtis.

	2. lentelė. Rodiklis: žalieji pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė / pagal teisės aktus privalomas rodiklis

	Žaliųjų pirkimų vertė, proc.
	100
	100 (pagal teisės aktus privalomas rodiklis)

	Žaliųjų pirkimų skaičius, proc.
	100
	94,7 (LR vidutinė rodiklio reikšmė)


PASTABOS:
 Į žaliųjų pirkimų rodiklių skaičiavimus įtraukti tik įvykę tarptautiniai ir supaprastinti, įskaitant ir mažos vertės pirkimus, pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	3. lentelė. Rodiklis: kainos ar sąnaudų ir kokybės ekonominio naudingumo vertinimas1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė / pagal teisės aktus privalomas rodiklis

	Kainos ar sąnaudų ir kokybės ekonominio naudingumo vertinimas pirkimuose pagal vertę, proc.
	16,4
	≥ 30 (pagal teisės aktus privalomas rodiklis)

	Kainos ar sąnaudų ir kokybės ekonominio naudingumo vertinimas pirkimuose pagal skaičių, proc.
	7,1
	28,7 (LR vidutinė rodiklio reikšmė)


PASTABOS:
 Į pirkimų, kai taikytinas kokybės kriterijus, rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.




	4. lentelė. Rodiklis: vieno tiekėjo pirkimų skaičius, proc1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Vieno tiekėjo pirkimų (be centralizuotų pirkimų) skaičius1, proc.
	25,0
	30,9 (LR vidutinė rodiklio reikšmė)

	Vieno tiekėjo pirkimų (su centralizuotais pirkimais3) skaičius4, proc.
	25,0
	28,2 (LR vidutinė rodiklio reikšmė)


PASTABOS:
 Rodiklis parodo pirkimų vykdytojų visų (centralizuotai ir necentralizuotai) vykdytų pirkimų skaičiaus dalį, kai pirkime dalyvavęs tiekėjas neturėjo konkurencijos. Rodiklio duomenys skaičiuojami iš CVP IS Pirkimų vykdytojų ir CPO paskelbtų pirkimo procedūrų ataskaitų, CPO tarnybai pateiktų mėnesinių ataskaitų (Excel formatu).
2 Į vieno tiekėjo pirkimų (be centralizuotų pirkimų) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.
3 Rodiklių reikšmės apskaičiuojamos apjungiant CVP IS ir CPO ataskaitų Excel formatu duomenis. Pirkimas priskiriamas centralizuotų pirkimų skaičiui ir įtraukiamas į centralizuotų pirkimų skaičiaus dalies rodiklio skaičiavimus, jei bent vienai pirkimo sutarčiai pirkimo procedūrų (Atn-1 formos) ataskaitos XI.2.2 p. priskirtas požymis „TAIP“, atsakant į klausimą „ Ar buvo atliktas centralizuotas pirkimas, ar pagal įgaliojimą, ar bendras pirkimas, ar skirtingų valstybių narių perkančiųjų organizacijų arba perkančiųjų subjektų bendras pirkimas?“; Centralizuotų pirkimų vertei priskiriamos vertės tik tų sutarčių, kurioms pirkimo procedūrų (Atn-1 formos) ataskaitos XI.2.2 p. atsakant į klausimą „Ar buvo atliktas centralizuotas pirkimas, ar pagal įgaliojimą, ar bendras pirkimas, ar skirtingų valstybių narių perkančiųjų organizacijų arba perkančiųjų subjektų bendras pirkimas?“ priskirtas požymis „TAIP“; CPO pateikia tarnybai duomenis apie pirkimų vykdytojų centralizuotai atliktus pirkimus. Šie duomenys (išskyrus mažos vertės pirkimus) naudojami centralizuotų pirkimų rodiklių reikšmėms apskaičiuoti.
4 Į vieno tiekėjo pirkimų (su centralizuotais pirkimais) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.
	5. lentelė. Rodiklis: Vidutinis pasiūlymų skaičius pirkimui, vnt1
	

	Rodiklio pavadinimas
	PV vidutinė rodiklio reikšmė
	LR vidutinė rodiklio reikšmė

	Vidutinis pasiūlymų skaičius pirkime (be centralizuotų pirkimų)2, vnt.
	3,1
	2,9 (LR vidutinė rodiklio reikšmė)

	Vidutinis pasiūlymų skaičius pirkime (su centralizuotais pirkimais)3, vnt.
	3,3
	3,1 (LR vidutinė rodiklio reikšmė)


PASTABOS:
 Rodiklis parodo Pirkimų vykdytojų visų (centralizuotai ir necentralizuotai) vykdytų pirkimų vidutinį gautų pasiūlymų skaičių pirkimo daliai. Į rodiklio skaičiavimus įtraukti duomenys iš CVP IS Pirkimų vykdytojų ir CPO paskelbtų procedūrų ataskaitų, CPO tarnybai pateiktų ataskaitų (Excel formatu).
2 Į vidutinio pasiūlymų skaičiaus pirkimui (be centralizuotų pirkimų) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.
3 Į vidutinio pasiūlymų skaičiaus pirkimui (su centralizuotais pirkimais) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.

	6. lentelė. Rodiklis: Paviešintų sutarčių skaičius, proc1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė / pagal teisės aktus privalomas rodiklis

	Bendras Paviešintų sutarčių skaičius, proc.
	69,8
	100 (pagal teisės aktus privalomas rodiklis)


PASTABOS:
 Į paviešintų sutarčių skaičiaus rodiklio skaičiavimus įtraukiami tarptautinių ir supaprastintų (įskaitant mažos vertės pirkimus, po kurių sutartys sudarytos raštu) pirkimų ir sutarčių duomenys. Pirkimai ir sutartys priskiriami ataskaitiniam laikotarpiui pagal sutarties sudarymo datą. Rodiklio reikšmė apskaičiuojama apjungiant CVP IS ir CPO ataskaitų bei CVP IS sutarčių posistemės duomenis.

	7. lentelė. Rodiklis: Centralizuoti pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Centralizuotų pirkimų iš / per CPO.LT vertė, proc.
	36,3
	59,9 (LR vidutinė rodiklio reikšmė)

	Centralizuotų pirkimų iš / per CPO.LT skaičius, proc.
	30,0
	42,1 (LR vidutinė rodiklio reikšmė)

	Centralizuotų pirkimų iš / per kitų CPO vertė, proc.
	n/a
	n/a

	Centralizuotų pirkimų iš / per kitų CPO skaičius, proc.
	n/a
	n/a


PASTABOS:
 Į centralizuotų pirkimų rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	8. lentelė. Rodiklis: ENERGIJOS VARTOJIMO EFEKTYVUMO REIKALAVIMAI1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Pirkimų iš Sąrašo2, kai taikyti EVEF reikalavimai vertė, proc.
	n/a
	35,4

	Pirkimų iš Sąrašo2, kai taikyti EVEF reikalavimai, skaičius, proc.
	n/a
	44,8


PASTABOS:
 Į rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.
[bookmark: _Hlk214791792]2 Prekių, išskyrus kelių transporto priemones, kurioms viešųjų pirkimų ir perkančiųjų subjektų atliekamų pirkimų metu taikomi energijos vartojimo efektyvumo reikalavimai, sąrašą, patvirtintas Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų ir perkančiųjų subjektų atliekamų pirkimų metu taikomi energijos vartojimo efektyvumo reikalavimai, sąrašo patvirtinimo“.

	9. lentelė. Rodiklis: inovatyvūs pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Inovatyvių pirkimų vertė, proc.
	0
	1,894


PASTABOS:
 Į inovatyvių pirkimų rodiklio skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	10. lentelė. Rodiklis: REZERVUOTI pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Supaprastintų rezervuotų pirkimų vertė, proc.
	n/a
	n/a


PASTABOS:
 Į supaprastintų rezervuotų pirkimų vertės rodiklio skaičiavimus įtraukiami tik įvykę supaprastintų (įskaitant mažos vertės pirkimus) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	11. lentelė. Rodiklis: NEĮVYKĘ pirkimai1
	

	Rodiklio pavadinimas
	PV  rodiklio reikšmė
	LR vidutinė rodiklio reikšmė

	Neįvykusių pirkimų skaičius, viso proc.
	0
	15,5

	Nutraukus pirkimo procedūras, proc.
	0
	6,08

	Atmetus visas paraiškas, pasiūlymus, proc.
	0
	5,39

	Per nustatytą terminą tiekėjams nepateikus nei vienos paraiškos, pasiūlymo, proc.
	0
	3,83

	Pasibaigus pasiūlymų galiojimo laikui ir nesudarius pirkimo sutarties ar preliminariosios sutarties dėl priežasčių, kurios priklausė nuo tiekėjų, proc.
	0
	0

	Visiems tiekėjams atšaukus pasiūlymus ar atsisakius sudaryti pirkimo sutartį, proc.
	0
	0,21

	PASTABOS:
 Į neįvykusių pirkimų rodiklio skaičiavimus įtraukiami tik tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą, jeigu pirkimas baigėsi sudarius sutartį (preliminariąją sutartį), arba procedūrų pabaigos datą, jei pirkimas pasibaigė nesudarius sutarties arba sukūrus / nesukūrus DPS.


A. PASIRENGIMO PIRKIMUI PROCESO – NUO POREIKIO ATSIRADIMO IKI PIRKIMO PASKELBIMO, ETAPO VALDYSENA
	Subprocesas
	Nepasiekta
	Pasiekta
	Viršyta
	N/I
	Pastabos
	Rekomendacijos ir jų įvykdymo terminai
[Pildo VPT]
	ĮGYVENDINIMO PRIEMONĖS, ATSAKINGI ASMENYS, Įgyvendinimo TERMINAI
[Pildo PV]

	Reglamentavimas
	☒	☐	☐	☐	Taisyklėse nenustatyta pareiga kiekvieną pirkimą inicijuoti atskiru dokumentu, todėl pirkimo poreikio pagrindimas, pirkimo tikslo apibrėžimas ir pirminiai sprendimai nėra tinkamai fiksuojami ir atsekami.
Pirkimų plano turinys apibrėžtas pernelyg siaurai – jame nenumatyta dalis duomenų, būtinų veiksmingai vidaus kontrolei, atsakomybių paskirstymui, pirkimų stebėsenai ir savalaikiam procesų valdymui (pvz. nenurodyti iniciatorius, finansavimo šaltinis, pirkimo paraiškos pateikimo data, pageidaujamą sutarties sudarymo data, informacija apie rinkos konsultaciją, pirkimo vykdymą per CPO LT ar CVP IS, taikomi aplinkosauginiai, energinio efektyvumo ar socialiniai kriterijai).
Taisyklėse nereglamentuoti pasirengimo pirkimui ir pirkimų vykdymo terminai, taip pat nėra nustatytų jų laikymosi kontrolės mechanizmų, todėl neužtikrinamas savalaikis ir efektyvus pirkimų proceso organizavimas.
Planavimo etape nenustatyta pareiga sistemiškai vertinti galimybes taikyti darniuosius pirkimus (žaliuosius, socialinius, inovatyvius), taip pat kokybinius pasiūlymų vertinimo kriterijus, todėl šie aspektai nėra pakankamai integruojami į pirkimų planavimą ir vykdymą.
PV nėra pasitvirtinęs darniųjų pirkimų strategijos, taip pat, nepaskyręs šią sritį koordinuojančio asmens, todėl susiję tikslai ir rodikliai nėra nuosekliai planuojami, stebimi ir įgyvendinami.
Taisyklėse nėra įtvirtintas įpareigojimas pirkimų procedūroms naudoti standartizuotas (tipines) pirkimo dokumentų ir sutarčių projektų formas.
Taisyklėse nėra nustatyta kada konkrečiai turi būti pradedamas ir baigiamas rengti ateinančių metų pirkimų planas.
Nenustatyta nešališkumo deklaracijų ir konfidencialumo pasižadėjimų registravimo, atnaujinimo ir kontrolės tvarka.
	Vidaus teisės aktuose:
1. Reglamentuoti pirkimų inicijavimą atskiru dokumentu (pvz. pirkimų paraiška ar pan.), kuriame būtų apibrėžiami reikalavimai pirkimo objektui.
2. Apibrėžti platesnį pirkimų plano turinį, numatant jame duomenis, reikalingus vidaus kontrolei, atsakomybių paskirstymui, pirkimų stebėsenai, savalaikiam procesų valdymui ir iš anksto suplanuotam pasiūlymų vertinimui pagal nustatytus kriterijus (pvz., pirkimo pavadinimą, pirkimo objekto aprašymą, numatomą vertę, planuojamą pirkimo būdą, pirkimo inicijavimo datą, reikalingą sutarties sudarymo datą, atsakingą padalinį ar asmenį, pirkimo iniciatorių, planuojamą sutarties trukmę, poreikio pagrindimą, taip pat informaciją apie numatomus pasiūlymų vertinimo kriterijus ir rodiklius – kainą, sąnaudas, kainos ar sąnaudų ir kokybės santykį, kokybinius, aplinkosauginius, socialinius ar kitus su pirkimo objektu susijusius rodiklius ir pan.).
3. Reglamentuoti orientacinius pasirengimo pirkimams ir pirkimų vykdymo terminus bei jų laikymosi kontrolės mechanizmus.
4. Įtvirtinti pareigą planavimo etape vertinti galimybes taikyti darniųjų pirkimų ir pasiūlymų vertinimo kokybinius  kriterijus.
5. Nustatyti darniųjų pirkimų strateginio planavimo, stebėsenos ir koordinavimo principus, įskaitant atsakingo asmens paskyrimą.
6. Taisyklėse įtvirtinti prievolę pirkimų procedūroms naudoti standartizuotas (tipines) pirkimo dokumentų ir sutarčių projektų formas. Parengti ir vidaus teisės aktais patvirtinti šiuos vieningus dokumentų šablonus, pritaikant juos pagal Viešųjų pirkimų tarnybos skelbiamą metodinę medžiagą ir pavyzdines formas.
7. Vidaus teisės akte įtvirtinti konkrečias pirkimų plano rengimo pradžios ir pabaigos datas (terminus), užtikrinant, kad planavimo procesas būtų pradedamas laiku ir suderintas su organizacijos biudžeto formavimo ciklu.
8. Nustatyti nešališkumo deklaracijų ir konfidencialumo pasižadėjimų registravimo, atnaujinimo ir kontrolės tvarką.

Rekomenduojamas įgyvendinimo terminas:
2026-12-31
	Vidaus teisės aktuose:
1. Reglamentuoti pirkimų inicijavimą atskiru dokumentu, kuriame būtų apibrėžiami reikalavimai pirkimo objektui.
2. Apibrėžti platesnį pirkimų plano turinį, numatant jame duomenis, reikalingus vidaus kontrolei, atsakomybių paskirstymui, pirkimų stebėsenai, savalaikiam procesų valdymui ir iš anksto suplanuotam pasiūlymų vertinimui pagal nustatytus kriterijus
3. Reglamentuoti orientacinius pasirengimo pirkimams ir pirkimų vykdymo terminus bei jų laikymosi kontrolės mechanizmus.
4. Įtvirtinti pareigą planavimo etape vertinti galimybes taikyti darniųjų pirkimų ir pasiūlymų vertinimo kokybinius  kriterijus.
5. Nustatyti darniųjų pirkimų strateginio planavimo, stebėsenos ir koordinavimo principus, įskaitant atsakingo asmens paskyrimą.
6. Taisyklėse įtvirtinti prievolę pirkimų procedūroms naudoti PV parengtas ir patvirtintas tipines pirkimo dokumentų ir sutarčių projektų formas, atsižvelgiant į Viešųjų pirkimų tarnybos rekomenduojamas  pavyzdines formas.
7. Vidaus teisės akte įtvirtinti konkrečias pirkimų plano rengimo pradžios ir pabaigos datas (terminus), užtikrinant, kad planavimo procesas būtų pradedamas laiku ir suderintas su organizacijos biudžeto formavimo ciklu.
8. Pakeisti nešališkumo deklaracijų ir konfidencialumo pasižadėjimų registravimo, atnaujinimo ir kontrolės tvarką.

Atsakingi asmenys:
Vadovas;
Viešųjų pirkimų skyriaus viršininkas; 
Teisininkas;
Gamybos ir technikos skyriaus viršininkas. 

Planuojamas įgyvendinimo terminas:
2026-12-31

	Atsakingų asmenų paskyrimas
	☒	☐	☐	☐	Tikrinimo metu nustatyta, kad PV nėra paskirto atsakingo asmens už privalomųjų pirkimų rodiklių stebėseną ir kontrolę bei darniųjų pirkimų organizavimo, vykdymo ir priežiūros užtikrinimą. Vertintina, kad struktūriškai nepaskirta atsakomybė šiose srityse galimai sąlygojo tai, jog tikrinamuoju laikotarpiu nebuvo pasiekti imperatyvūs pirkimų veiklos rodikliai, įskaitant sutarčių sudarymo taikant kainos ir kokybės vertinimo kriterijų, savalaikį sutarčių viešinimą ir kt.

	1. Paskirti už privalomųjų viešųjų pirkimų rodiklių stebėseną ir kontrolę bei darniųjų pirkimų organizavimo, vykdymo ir priežiūros užtikrinimą atsakingus asmenis, apibrėžiant jų funkcijas, įgaliojimus ir atsakomybę.

Rekomenduojamas įgyvendinimo terminas:
2026-07-30
	Paskirti už privalomųjų viešųjų pirkimų rodiklių stebėseną ir kontrolę bei darniųjų pirkimų organizavimo, vykdymo ir priežiūros užtikrinimą atsakingus asmenis, apibrėžiant jų funkcijas, įgaliojimus ir atsakomybę.

Atsakingi asmenys:
Vadovas;
Teisininkas. 
Planuojamas įgyvendinimo terminas:
2026-12-31

	Atsakomybių paskirstymas
	☒	☐	☐	☐	Tikrinimo metu nustatyta, kad PV taikoma praktika planinius pirkimus vykdyti be pirkimo inicijavimo dokumento (pvz. pirkimo paraiškos), remiantis vien pirkimų planu, neužtikrina aiškaus pirkimo iniciatoriaus ir pirkimo organizatoriaus atsakomybių atribojimo. Tarnyba konstatuoja, kad nesant formalaus inicijavimo dokumento, neįmanoma objektyviai nustatyti, kaip ir kokia apimtimi šios funkcijos buvo faktiškai įgyvendintos.
Atliekant tikrinimą pastebėta, kad aiškiai neįforminus pirkimo inicijavimo dokumento (pvz. pirkimo paraiškos), tampa sudėtinga identifikuoti sprendimus, kylančius iš iniciatoriaus atsakomybės srities, bei juos atskirti nuo veiksmų, atliktų pirkimo organizavimo metu. Kai komunikacija vykdoma neformaliais būdais (telefonu, žodžiu), nelieka objektyvių įrodymų apie sprendimų priėmimo eigą. Tarnyba pažymi, kad toks modelis silpnina funkcijų atskyrimo principą, neleidžia ex post patikrinti poreikio pagrįstumo bei techninių reikalavimų objektyvumo.
Taip pat, pirkimo iniciatoriui (struktūrinių padalinių inžinieriams) perkeliama neproporcingai didelė atsakomybė už galutinį pirkimo dokumentų turinį (įskaitant tiekėjų kvalifikacijos reikalavimų, vertinimo kriterijų bei pirkimo sutarties sąlygų nustatymą ir pan.). 
Apibendrinant darytina išvada, kad egzistuojanti tvarka eliminuoja individualią atsakomybę ir sukuria prielaidas klaidoms bei galimam piktnaudžiavimui pirkimų procese.

	1. Nustatyti pareigą pirkimus inicijuoti atskiru pirkimo inicijavimo dokumentu (pvz. pirkimo paraiška), kurioje būtų aiškiai įtvirtinti pirkimo iniciatoriaus reikalavimai pirkimo objektui, jo priimti sprendimai ir jo atsakomybės srityje parengta informacija, taip užtikrinant aiškų pirkimo iniciatoriaus ir pirkimo organizatoriaus funkcijų bei atsakomybių atskyrimą, sprendimų atsekamumą ir galimybę įvertinti pirkimo poreikio pagrįstumą bei nustatytų reikalavimų objektyvumą.

Rekomenduojamas įgyvendinimo terminas:
2026-07-30

2. Siaurinti pirkimo iniciatoriui tenkančios atsakomybės apimtį pirkimo dokumentų rengimo etape, ją apribojant tik pirkimo poreikio formavimu ir su pirkimo objektu susijusios informacijos pateikimu. Atsakomybę už galutinių pirkimo dokumentų (įskaitant kvalifikacijos reikalavimus, vertinimo kriterijus ir sutarties sąlygas) teisinį bei metodinį teisingumą deleguoti pirkimų organizatoriams ir (ar) pirkimų komisijai.

Rekomenduojamas įgyvendinimo terminas:
2026-10-31
	1. Nustatyti pareigą pirkimus inicijuoti atskiru pirkimo inicijavimo dokumentu, kuriame būtų aiškiai įtvirtinti pirkimo iniciatoriaus reikalavimai pirkimo objektui.

Planuojamas įgyvendinimo terminas:
2026-10-30











2. Siaurinti pirkimo iniciatoriui tenkančios atsakomybės apimtį pirkimo dokumentų rengimo etape, ją apribojant tik pirkimo poreikio formavimu ir su pirkimo objektu susijusios informacijos pateikimu. Atsakomybę už galutinių pirkimo dokumentų (įskaitant kvalifikacijos reikalavimus, vertinimo kriterijus ir sutarties sąlygas) teisinį bei metodinį teisingumą deleguoti pirkimų organizatoriams ir (ar) pirkimų komisijai.

Atsakingi asmenys:
Vadovas;
Viešųjų pirkimų skyriaus viršininkas;
Teisininkas.
Planuojamas įgyvendinimo terminas  2026-12-31

	Informacijos apie pirkimo poreikius surinkimas
	☐	☐	☒	☐	Pirkimų poreikis PV formuojamas rengiant metinius ilgalaikio turto įsigijimo ir atstatymo, remonto darbų, paslaugų, medžiagų bei kitų susijusių išlaidų planus. Šiam procesui inicijuoti PV generalinis direktorius kiekvienais metais išleidžia atskirą įsakymą, kuriuo nustatoma planų rengimo tvarka, planuojamų poreikių apimtis ir konkretūs terminai, iki kada atsakingi padaliniai turi pateikti poreikius dėl planų priemonių, darbo įrankių įsigijimo, medžiagų ir kitų numatomų išlaidų. Pavyzdžiui, 2025 metų pirkimų poreikio suformavimui buvo išleistas UAB „Aukštaitijos vandenys“ generalinio direktoriaus 2024-08-29 įsakymas Nr. 1.4-1-107 „Dėl 2025 metų ilgalaikio turto įsigijimo ir atstatymo, remonto darbų, ūkio būdu atliekamų darbų, darbo įrankių ir darbo priemonių, numatomų išlaidų paslaugų sutartims, išlaidų darbų saugai, metinio medžiagų poreikio planų ir perspektyvinio 2026–2029 metų ilgalaikio turto įsigijimo ir atstatymo plano parengimo“. 2026 metų pirkimų poreikio suformavimui buvo išleistas UAB „Aukštaitijos vandenys“ generalinio direktoriaus 2025-07-04 įsakymas Nr. 1.4-1-86 „Dėl 2026 metų ilgalaikio turto įsigijimo ir atstatymo, remonto darbų, ūkio būdu atliekamų darbų, darbo įrankių ir darbo priemonių, numatomų išlaidų paslaugų sutartims, išlaidų darbų saugai, metinio medžiagų poreikio planų ir perspektyvinio 2027–2030 metų ilgalaikio turto įsigijimo ir atstatymo plano parengimo“. Taigi pirkimų poreikis nėra nustatomas vien pagal einamąjį atskirų padalinių poreikį, bet formuojamas struktūruotai, iš anksto nustatyta tvarka ir terminais.
Šie planai sudaromi atsižvelgiant į PV 2023–2027 metų strateginiame veiklos plane ir PV 2023–2027 metų veiklos plane numatytas priemones, todėl planavimo metu vertinami ne tik trumpalaikiai, bet ir ilgesnio laikotarpio paslaugų, darbų ir medžiagų poreikiai. Tai leidžia pirkimų poreikį susieti su PV strateginiais tikslais, veiklos prioritetais ir numatomais ilgalaikiais darbais.
	-
	-

	Plano parengimas
	☒	☐	☐	☐	PV pirkimų plane pateikiama tik bazinė informacija (BVPŽ kodas, prekių, darbų, paslaugų pavadinimas, mato vienetas, kiekis, pirkimo būdas, pirkimo pradžia ketvirčiais, sutarties  trukmė ir pirkimo organizatorius), todėl planas labiau atlieka formalios suvestinės, o ne realaus planavimo ir kontrolės instrumento funkciją. 
Tarnyba taip pat kritiškai vertina atvejus, kai pirkimo pradžia nurodoma labai plačiai, pavyzdžiui, „II–IV ketv.“. Toks terminas yra pernelyg neapibrėžtas, nes neleidžia tinkamai planuoti darbo krūvio, stebėti vėlavimų ir vertinti, ar pirkimai vykdomi laiku. 
	1. Pirkimų planavimui naudoti Viešųjų pirkimų ir pirkimų organizavimo ir vidaus kontrolės rekomendacijose[footnoteRef:3] pateikto pavyzdinio pirkimų plano formą. [3:  https://vpt.lrv.lt/public/canonical/1765449141/20325/Rekomendacijos%20atnaujintos%202025-12-11.docx] 


Rekomenduojamas įgyvendinimo terminas:
2026-12-31

2. Pirkimų inicijavimą planuoti kaip įmanoma tiksliau, vengiant pernelyg plačių laikotarpių, kurie apsunkina terminų, atsakomybių ir galimų vėlavimų kontrolę.
Rekomenduojamas įgyvendinimo terminas:
2026-07-30
	1. Pirkimų planavimui atnaujinti pirkimų plano formą, kuri apimtų ir kontrolės instrumento funkciją.

Planuojamas įgyvendinimo terminas:
2026-12-31 

2. Pirkimų inicijavimą planuoti kaip įmanoma tiksliau, vengiant pernelyg plačių laikotarpių, kurie apsunkina terminų, atsakomybių ir galimų vėlavimų kontrolę.
Planuojamas įgyvendinimo terminas:
2026-12-31

Atsakingi asmenys:
Vadovybė;
Gamybos ir technikos skyriaus viršininkas; 
Padalinių vadovai ir specialistai;
Viešųjų pirkimų skyriaus viršininkas;
Teisininkas.

	Plano tikslinimas
	☒	☐	☐	☐	Tarnybos vertinimu, pirkimų plano tikslinimo procesas nėra pakankamai nuoseklus ir aiškus. Nustatyta, kad 2025 m. PV pirkimų planas buvo tikslintas net 28 kartus, tačiau tarnybiniuose pranešimuose dėl plano tikslinimo pateikiama skirtingos apimties informacija: vienuose dokumentuose nurodoma tik vertė, BVPŽ kodas ir pirkimo pavadinimas[footnoteRef:4], kituose papildomai pateikiamas ir numatomas pirkimo įvykdymo terminas, sutarties trukmė, pirkimo būdas, pirkimo organizatorius[footnoteRef:5]. Tai rodo, kad nėra vieningos, standartinės tvarkos ar nustatytų minimalių informacijos pateikimo reikalavimų pirkimų plano tikslinimui. Dėl to informacija teikiama nevienodai, o tai mažina pirkimų planavimo proceso skaidrumą, atsekamumą ir vidaus kontrolės efektyvumą. [4:  2025-10-23 Tarnybinis pranešimas; 2025-10-06 Tarnybinis pranešimas.]  [5:  2025-03-18 Tarnybinis pranešimas dėl viešųjų pirkimų plano papildymo; 2025-04-17 Tarnybinis pranešimas dėl viešųjų pirkimų plano papildymo.] 

Taip pat, pažymėtina, kad taiko ydingą planavimo praktiką vykdant ypatingos skubos pirkimus: pirkimai, atliekami ypatingos skubos tvarka pagal pateiktas paraiškas, nėra integruojami į metinį pirkimų planą, t. y. plano tikslinimas neatliekamas net ir įvykdžius procedūras. Vertinant procesų valdysenos aspektu, ypatingos skubos pirkimų atspindėjimas metiniame pirkimų plane yra būtina sąlyga visapusiškai pirkimų stebėsenai užtikrinti. Nesilaikant šio principo, prarandama galimybė objektyviai apskaičiuoti bendras pirkimų vertes ir teisėtai parinkti pirkimo būdus vėlesniems planuojamiems pirkimams.

	1. Įdiegti unifikuotą pirkimų plano tikslinimo procesą, kad visi plano pakeitimai būtų pagrindžiami pagal vienodus minimalius informacijos pateikimo reikalavimus.
 
Rekomenduojamas įgyvendinimo terminas:
2026-07-30

2. Optimizuoti pirkimų plano tikslinimo procesą, siekiant didesnio planavimo nuoseklumo ir stabilumo. PV vidaus teisės aktuose reglamentuoti pirkimų plano keitimo periodiškumą (pavyzdžiui, numatant planinius ketvirtinius arba mėnesinius atnaujinimus) ir aiškiai apibrėžti objektyvias aplinkybes, kurioms esant planas gali būti tikslinamas.

Rekomenduojamas įgyvendinimo terminas:
Nuolat,  pradedant nuo 2027 m. pirkimų plano

3. Užtikrinti, kad visi be išimties inicijuoti ir atlikti pirkimai (taip pat ir nenumatyti ypatingos skubos atvejais) būtų fiksuojami metiniame pirkimų plane, taip užtikrinant tikslų pirkimų verčių skaičiavimą ir teisingą pirkimo būdo parinkimą.

Rekomenduojamas įgyvendinimo terminas:
Nuolat  
	1. Įdiegti unifikuotą pirkimų plano tikslinimo procesą, kad visi plano pakeitimai būtų pagrindžiami pagal vienodus minimalius informacijos pateikimo reikalavimus.
 
Planuojamas įgyvendinimo terminas:
2026-09-30

2. Optimizuoti pirkimų plano tikslinimo procesą, siekiant didesnio planavimo nuoseklumo ir stabilumo. PV vidaus teisės aktuose reglamentuoti pirkimų plano keitimo periodiškumą ir aiškiai apibrėžti objektyvias aplinkybes, kurioms esant planas gali būti tikslinamas.

Planuojamas įgyvendinimo terminas:
Nuolat,  pradedant nuo 2027 m. pirkimų plano

3. Užtikrinti, kad visi be išimties inicijuoti ir atlikti pirkimai (taip pat ir nenumatyti ypatingos skubos atvejais) būtų fiksuojami metiniame pirkimų plane, taip užtikrinant tikslų pirkimų verčių skaičiavimą ir teisingą pirkimo būdo parinkimą.

Planuojamas įgyvendinimo terminas:
Nuolat 

Atsakingi asmenys:
Vadovybė;
Gamybos ir technikos skyriaus viršininkas;
Padalinių vadovai ir specialistai;
Viešųjų pirkimų skyriaus viršininkas; 
Teisininkas.

	Pirkimų inicijavimas
	☒	☐	☐	☐	Vertinimo metu nustatyta, kad PV pirkimų inicijavimas nėra organizuojamas kaip atskiras, savarankiškas procesas, nes konkretaus pirkimo inicijavimas sutapatintas su jo įtraukimu į metinį pirkimų planą. PV teigimu, planiniams pirkimams atskira pirkimo paraiška nerengiama, o procesas pradedamas tiesiog „darbine tvarka“ pirkimų iniciatoriui komunikuojant su pirkimų organizatoriumi. Pažymėtina, kad Taisyklėse pirkimo paraiškos, kaip inicijavimo dokumento, pateikimo mechanizmas yra numatytas, tačiau jis taikomas išimtinai tik ypatingos skubos pirkimams (kurie į metinį pirkimų planą apskritai nėra įtraukiami). Visų kitų pirkimų atvejais šios dokumentavimo sekos nesilaikoma, pvz. 2025 m. nebuvo nė vieno pirkimo, inicijuoto atskiru inicijavimo dokumentu (pvz. pirkimo paraiška), o 2024 m. tokių atvejų užfiksuota vos 3. Tokia praktika vertintina kritiškai ir neatitinka gerosios pirkimų valdysenos praktikos, kadangi metinis pirkimų planas yra bendrojo planavimo, o ne individualaus pirkimo inicijavimo instrumentas. Pagal Tarnybos metodines rekomendacijas ir tikrinimų praktiką, būtent atskiras inicijavimo dokumentas (pvz. pirkimo paraiška) užtikrina konkretaus poreikio, techninių ir funkcinių reikalavimų, numatomos apimties, vertės bei rinkos tyrimo duomenų fiksavimą prieš pradedant pirkimo procedūras. Nesant šio dokumento pirkimuose, prarandamas sprendimų atsekamumas: tampa sudėtinga objektyviai įvertinti, kas ir kokiu pagrindu suformulavo poreikį bei ar pirkimui buvo pasirengta tinkamai. Dėl to pirkimų inicijavimo etapas tampa nepatikrinamas ir nepakankamai atsekamas, o tai silpnina skaidrumo principo įgyvendinimą bei tinkamą procese dalyvaujančių asmenų atsakomybių paskirstymą. Atsižvelgiant į tai, darytina išvada, kad vien pirkimo numatymas metiniame pirkimų plane nelaikytinas tinkamu ir pakankamu pagrindu konkrečiam pirkimui inicijuoti.
	Įtvirtinti, kad kiekvienas pirkimas būtų inicijuojamas atskiru pirkimo inicijavimo dokumentu (pvz. pirkimo paraiška), kurioje būtų  fiksuojami reikalavimai pirkimo objektui, numatoma pirkimo objekto apimtis ir vertė bei kita sprendimams priimti reikšminga informacija. 

Rekomenduojamas įgyvendinimo terminas:
2026-07-30
	Įtvirtinti, kad kiekvienas pirkimas būtų inicijuojamas atskiru vidiniu pirkimo inicijavimo dokumentu, kuriame  būtų  fiksuojami reikalavimai pirkimo objektui.

Planuojamas įgyvendinimo terminas: 2026-12-31
Atsakingi asmenys
Vadovas;
Viešųjų pirkimų skyriaus viršininkas 
Gamybos ir technikos skyriaus viršininkas;
Padalinių vadovai ir specialistai;
Teisininkas.


	VPĮ / PĮ įtvirtintų rodiklių pasiekimo užtikrinimas
	☒	☐	☐	☐	PV 2025 m. nepasiekė PĮ įtvirtinto privalomo kokybinių pasiūlymo vertinimo kriterijų  (kainos ir kokybės santykio) taikymo rodiklio, o PV pateiktas paaiškinimas[footnoteRef:6], kodėl 2025 m. nebuvo pasiektas privaloma 30 proc. rodiklio reikšmė, neatskleidžia tikrosios rodiklio nepasiekimo priežasties. Iš paaiškinimo matyti, kad rodiklis buvo suprastas kaip pareiga „rinkoje gauti geresnius pasiūlymus“ arba „pasiekti geresnį kainos ir kokybės santykį“, tačiau pagal PĮ šis rodiklis pirmiausia reiškia ne rinkos rezultatą, o paties perkančiojo subjekto pareigą pakankamą pirkimų vertės dalį vykdyti ne vien pagal kainą, o taikant tokius vertinimo kriterijus, kurie apima ir kitus su pirkimo objektu susijusius aspektus. Kaip ir yra numatyta Ekonomiškai naudingiausio pasiūlymo vertinimo gairėse,  - ekonomiškai naudingiausio pasiūlymo sąvoka yra bendrinė ir apima įvairius kriterijus, įskaitant ir tik mažiausios kainos kriterijų, tačiau PĮ įtvirtina pareiga perkantiesiems subjektams per kalendorinius metus mažiausios kainos kriterijų taikyti ne daugiau kaip  70 proc. atliekamų pirkimų (skaičiuojant atliktų pirkimų vertę)[footnoteRef:7]. [6:  2026-02-18 PV raštas Nr. 3S-542]  [7:  https://vpt.lrv.lt/uploads/vpt/documents/files/mp/ENPV_gaires.pdf ] 

Apibendrinant, PV neužtikrino privalomo rodiklio įgyvendinimo, o pateiktas paaiškinimas rodo, kad nebuvo tinkamai suprasta šio reikalavimo esmė ir taikymas. 
	Integruoti kokybinių pasiūlymų vertinimo kriterijų taikymo kontrolės priemones į pirkimų planavimo ir vykdymo procesus, kad būtų užtikrintas teisės aktuose nustatyto privalomo kainos ir kokybės santykio kriterijaus taikymo rodiklio pasiekimas.

Rekomenduojamas įgyvendinimo terminas:
2026-07-30
	Integruoti kokybinių pasiūlymų vertinimo kriterijų taikymo kontrolės priemones į pirkimų planavimo ir vykdymo procesus, kad būtų užtikrintas teisės aktuose nustatyto privalomo kainos ir kokybės santykio kriterijaus taikymo rodiklio pasiekimas.

Planuojamas įgyvendinimo terminas:
2026-12-31

Atsakingi asmenys:
Vadovas;
Gamybos ir technikos skyriaus viršininkas;
Viešųjų pirkimų skyriaus viršininkas;
Teisininkas.


	Darnieji pirkimai
	☒	☐	☐	☐	PV neturi darniųjų pirkimų strategijos, nėra paskyrusi asmens atsakingo už darniųjų pirkimų stebėseną ir įgyvendinimą. Dėl to atitinkami rodikliai nėra valdomi pirkimų planavimo etape. Viešųjų pirkimų ir pirkimų organizavimo ir vidaus kontrolės rekomendacijose[footnoteRef:8] numatyta, kad darniųjų pirkimų tikslai turi būti integruojami į pirkimų planavimą, užtikrinant atsakomybes ir kontrolės mechanizmus. [8:  https://vpt.lrv.lt/public/canonical/1765449141/20325/Rekomendacijos%20atnaujintos%202025-12-11.docx ] 

PV paaiškinimai[footnoteRef:9] patvirtina, kad darniųjų pirkimų rodiklių valdymas nėra sistemiškas, o teisinių pareigų turinys suprantamas nepakankamai - teiginys, jog socialiniai, žalieji ar inovatyvių pirkimų kriterijai nėra svarstomi planavimo etape, bet tik rengiantis konkretų pirkimą, neatitinka VPT akcentuojamos nuostatos, kad būtent planavimo stadijoje turi būti numatoma, kaip bus užtikrinami strateginiai pirkimų tikslai ir privalomų pirkimų rodiklių išpildymas. [9:  2026-02-18 PV raštas „2.4.4. pirkimai iš socialinių įmonių, žaliųjų pirkimų, ekonomiškai naudingiausio pasiūlymo vertinimo kriterijai planavimo etape nėra svarstomi, pirkimų iniciatoriai rengdami pirkimų užsakymus užtikrina, kad būtų išpildyti privalomi teisės aktų reikalavimai. Šie klausimai sprendžiami  pasirengimo pirkimui, pirkimo iniciavimo ir pirkimų organizavimo etape.“] 

Be viso to kas išdėstyta, PĮ 29 straipsnio 2 dalies 5 punkte nustatyta pareiga perkantiesiems subjektams siekti, kad pirkimais būtų prisidedama prie socialinių klausimų sprendimo, todėl PV socialinių aspektų ignoravimas planavimo etape negali būti laikomas tinkamu šios pareigos vykdymu. 
Apibendrinant, strategijos nebuvimas, atsakomybių nepaskirstymas, planavimo lygmens kontrolės stoka ir darniųjų reikalavimų nesiejimas su sutarties vykdymu rodo struktūrinius, o ne pavienius trūkumus.
	Parengti darniųjų pirkimų strategiją, kurioje būtų aptarti darniųjų pirkimų vykdymo klausimai (pvz., sritys, kuriose galėtų būti taikomi darniųjų pirkimų reikalavimai, darniųjų pirkimų procesų etapai, atsakomybės, kontrolės mechanizmas ir pan.

Rekomenduojamas įgyvendinimo terminas:
2026-09-30
	PV pirkimų organizavimo ir vidaus kontrolės taisyklėse nustatyti darniųjų pirkimų vykdymo sritis, kurios galėtų būti taikomi darniųjų pirkimų reikalavimai. 



Planuojamas įgyvendinimo terminas:
2026-10-30
Atsakingi asmenys:
Vadovas;
Viešųjų pirkimų skyriaus viršininkas;
Teisininkas. 



	Veiklų perdavimo-priėmimo procedūros keičiantis atsakingiems asmenims
	☐	☐	☐	☒	

	Konkurencingumo pirkimuose užtikrinimas
	☐	☒	☐	☐	
	
	

	Nešališkumo deklaracijų / konfidencialumo pasižadėjimų pasirašymo ir privačių interesų deklaravimas ir kontrolė
	☒	☐	☐	☐	Tikrinimo metu nustatyta, kad PV tvarko konfidencialumo pasižadėjimų ir nešališkumo deklaracijų registrą, tačiau jis pildomas popierine forma (žurnale), o pirkimų procese dalyvaujantys asmenys šiuos dokumentus yra pasirašę vieną kartą ir jų periodiškai neatnaujina. Dalies darbuotojų pasižadėjimai nėra atnaujinti nuo 2017 metų. Tarnybos rekomendacijose (https://vpt.lrv.lt/public/canonical/1765449141/20325/Rekomendacijos%20atnaujintos%202025-12-11.docx) nurodoma, kad nešališkumo deklaracijos ir konfidencialumo pasižadėjimai gali būti pasirašomi kartą per kalendorinius metus, jeigu pirkimą vykdo nuolatinę funkciją atliekantys asmenys, o kitais atvejais - prieš kiekvieną pirkimą. Todėl vienkartinis šių dokumentų pasirašymas neužtikrina, kad duomenys apie pirkimų procese dalyvaujančių asmenų nešališkumą ir įsipareigojimą saugoti konfidencialią informaciją būtų nuolat aktualūs, kadangi interesų konfliktą galinčios sukelti aplinkybės laikui bėgant gali keistis.
	Užtikrinti, kad visi pirkimų procese dalyvaujantys asmenys nešališkumo deklaracijas ir konfidencialumo pasižadėjimus pateiktų bei periodiškai atnaujintų, o šių dokumentų registravimas būtų vykdomas nuosekliai, aiškiai ir patikimai, sudarant galimybę bet kuriuo metu nustatyti jų aktualumą, galiojimą ir kontrolės būklę.

Rekomenduojamas įgyvendinimo terminas:
Nuolat
	Užtikrinti, kad visi pirkimų procese dalyvaujantys asmenys nešališkumo deklaracijas ir konfidencialumo pasižadėjimus pateiktų bei periodiškai atnaujintų, o šių dokumentų registravimas būtų vykdomas nuosekliai, aiškiai ir patikimai, sudarant galimybę bet kuriuo metu nustatyti jų aktualumą, galiojimą ir kontrolės būklę.

Planuojamas įgyvendinimo terminas:
Nuolat

Atsakingi asmenys:
Viešųjų pirkimų skyriaus viršininkas.

	Dokumentų standartizavimas
	☒	☐	☐	☐	Tarnyba konstatuoja, kad PV naudojamos standartizuotos pirkimo dokumentų formos neužtikrina tinkamos pirkimo dokumentų kokybės, nes jų turinys, struktūra ir tarpusavio nuoseklumas neatitinka Tarnybos skelbiamų pavyzdinių dokumentų[footnoteRef:10] logikos bei metodinėje medžiagoje akcentuojamų kokybiško dokumentų rengimo principų. Tikrinimo metu nustatyta, kad pirkimo dokumentuose paliktos nebeaktualios nuostatos[footnoteRef:11], taip pat fiksuoti tarpusavio neatitikimai tarp pirkimo dokumentuose ir skelbime apie pirkimą pateiktos informacijos[footnoteRef:12].  [10:  Pavyzdiniai dokumentai (pirkimų vykdytojams) - Viešųjų pirkimų tarnyba ]  [11:  Pirkimo Nr. 5738036 dokumentuose nurodyta, kad perkantysis subjektas, gavęs pretenziją, privalo nedelsdamas sustabdyti pirkimo procedūrą, tačiau pažymėtina, kad aktuali Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (PĮ) 109 straipsnio redakcija nebeįtvirtina imperatyvios pareigos stabdyti pirkimą gavus pretenziją. Atsižvelgiant į tai, pirkimo dokumentų nuostatos neatitinka galiojančio teisinio reguliavimo.]  [12:  Pirkimas Nr. 5738036. Pirkimo dokumentuose nurodyta, kad su gautais tiekėjų pasiūlymais susipažįstama praėjus 45 min. nuo pasiūlymų pateikimo termino pabaigos, tačiau skelbime apie pirkimą tarp šių dviejų procedūrų nurodytas 30 min. skirtumas.] 

Tarnyba taip pat nustatė, kad pirkimo dokumentuose nėra užtikrinta aiški struktūrinė atskirtis tarp esminių pirkimo dalių – tiekėjų kvalifikacijos reikalavimų, techninės specifikacijos, pasiūlymų vertinimo sąlygų ir sutarties projekto - skelbiamos apklausos dokumentuose pirkimo sąlygos, pasiūlymų pateikimo reikalavimai, techninės specifikacijos ir būsimos sutarties sąlygos pateikiami vientisame, aiškiai neatskirtame tekste, dėl ko tiekėjams gali būti sunku aiškiai identifikuoti atskirų reikalavimų pobūdį, jų taikymo apimtį ir ryšį su konkrečiu pirkimo vykdymo etapu.
Ypač reikšmingu trūkumu laikytina tai, kad pirkimo dokumentuose nepateikiamas pilnavertis, nuoseklus ir teisiškai aiškus sutarties projektas. Patikrinto rangos sutarties projekto[footnoteRef:13] turinys patvirtina, kad jame nesureguliuotos esminės sutarties vykdymo sąlygos: neapibrėžtos šalių teisės ir pareigos, darbų vykdymo, priėmimo, kontrolės ir defektų šalinimo tvarka, atsakomybės taikymo pagrindai, garantinių įsipareigojimų turinys bei sutarties vykdymo priežiūros mechanizmai. Be to, sutarties projekte neatskleista aiški kainodaros ir atsiskaitymo logika. Sutarties keitimo nuostatos suformuluotos abstrakčiai, neįtvirtinant aiškių keitimo pagrindų, ribų ir tvarkos. [13:  Pirkimas Nr. 6743297.] 


	1. Iš esmės peržiūrėti dokumentų rengimo praktiką taip, kad naudojamos dokumentų formos, jų turinys, struktūra ir tarpusavio nuoseklumas atitiktų Tarnybos skelbiamų pavyzdinių dokumentų logiką bei metodinėje medžiagoje įtvirtintus kokybiško dokumentų rengimo principus.

Rekomenduojamas įgyvendinimo terminas:
2026-07-30

2. Užtikrinti, kad kiekvienam skelbiamam pirkimui būtų rengiamas pilnavertis ir teisiškai aiškus sutarties projektas (ar nustatomos detalios esminės sutartinės sąlygos, jei sutarties projektas nėra rengiamas), kuriame būtų aiškiai reglamentuotos esminės sutarties vykdymo sąlygos.

Rekomenduojamas įgyvendinimo terminas:
Nuolat

3. Centralizuoti pirkimų dokumentų šablonų ir kitų susijusių dokumentų valdymą elektroninėje aplinkoje.

Siūlomas įgyvendinimo terminas:
2026-09-30
	1. Iš esmės peržiūrėti dokumentų rengimo praktiką taip, kad naudojamos dokumentų formos, jų turinys, struktūra ir tarpusavio nuoseklumas atitiktų Tarnybos skelbiamų pavyzdinių dokumentų logiką bei metodinėje medžiagoje įtvirtintus kokybiško dokumentų rengimo principus.

Planuojamas įgyvendinimo terminas:
2026-09-30

2. Užtikrinti, kad kiekvienam skelbiamam pirkimui būtų rengiamas pilnavertis ir teisiškai aiškus sutarties projektas (ar nustatomos detalios esminės sutartinės sąlygos, jei sutarties projektas nėra rengiamas), kuriame būtų aiškiai reglamentuotos esminės sutarties vykdymo sąlygos.

Planuojamas įgyvendinimo terminas:
Nuolat

3. Centralizuoti pirkimų dokumentų šablonų ir kitų susijusių dokumentų valdymą elektroninėje aplinkoje.

Planuojamas įgyvendinimo terminas:
2026-12-31

Atsakingi asmenys:
Viešųjų pirkimų skyriaus viršininkas;
Teisininkas. 

	Dokumentų valdymo ir pirkimų valdymo sistemų naudojimas
	☒	☐	☐	☐	PV pirkimų proceso valdymui specializuotų techninių priemonių ar informacinių sistemų nenaudoja. Pirkimų proceso optimizavimui nėra taikomi sprendimai, skirti terminų kontrolei, automatiniams pranešimams, dokumentų šablonų centralizuotam talpinimui ar kitoms proceso valdymo funkcijoms užtikrinti. Pirkimų verčių skaičiavimams naudojamos Microsoft Excel lentelės, o dalis su pirkimais susijusių dokumentų vis dar saugoma popierine forma.
Taip pat, nustatyta, kad nors PV naudojama dokumentų valdymo sistema, tačiau jos taikymas yra dalinis ir apsiriboja atskirais procesais, pavyzdžiui, generalinio direktoriaus įsakymų tvirtinimu. Be to, nustatyta, kad ant dokumentų yra rašomos pastabos, komentarai ir suderinimai, kas rodo, jog reikšminga dokumentų derinimo ir sprendimų priėmimo proceso dalis vykdoma ne dokumentų valdymo sistemoje. Tokia praktika lemia, kad nėra užtikrintas pakankamas pirkimų proceso skaidrumas, atsekamumas, vienodas dokumentų versijų valdymas ir sprendimų priėmimo eigos dokumentavimas. Be to, nesant integruotų pirkimų ir dokumentų valdymo priemonių, mažėja proceso efektyvumas, didėja žmogiškųjų klaidų tikimybė, sudėtingėja terminų kontrolė bei informacijos paieška.
	1. Išsianalizuoti galimybę pirkimų valdymui įsigyti  informacines sistemas, siekiant didinti proceso efektyvumą, skaidrumą, atsekamumą ir kontrolę. 

Rekomenduojamas įgyvendinimo terminas:
2026-07-30

2. Pilna apimtimi išnaudoti turimą dokumentų valdymo sistemą, t. y.  dokumentų derinimą, pastabų teikimą, sprendimų priėmimą ir versijų valdymą vykdyti elektroninėmis priemonėmis.

Rekomenduojamas įgyvendinimo terminas:
Nuolat
	1. Išsianalizuoti galimybę pirkimų valdymui įsigyti  informacines sistemas, siekiant didinti proceso efektyvumą, skaidrumą, atsekamumą ir kontrolę. 

Planuojamas įgyvendinimo terminas:
2026-12-31

2. Pilna apimtimi išnaudoti turimą dokumentų valdymo sistemą, t. y.  dokumentų derinimą, pastabų teikimą, sprendimų priėmimą ir versijų valdymą vykdyti elektroninėmis priemonėmis.

Planuojamas įgyvendinimo terminas:
2026-12-31

Atsakingi asmenys:
Vadovas;
AVS tarnybos viršininkas;
Viešųjų pirkimų skyriaus viršininkas;
Teisininkas.

	Terminai ir jų laikymosi kontrolė
	☒	☐	☐	☐	Tikrinimo metu nustatyta, kad pirkimų vykdytojas faktiškai nekontroliuoja esminių pirkimo proceso terminų. Nors, PV teigimu, praktikoje siekiama, kad supaprastinto atviro pirkimo procedūros truktų iki 30 kalendorinių dienų, skelbiamos ir neskelbiamos apklausos – iki 15 kalendorinių dienų, o tarptautiniai pirkimai – iki 60 kalendorinių dienų, šių terminų laikymasis nėra sistemiškai stebimas ir kontroliuojamas. Taip pat nekontroliuojama, kada pradedamas ir baigiamas rengti kitų metų pirkimų planas, nevaldomi pasirengimo pirkimams terminai, o pirkimų procese nenaudojami automatiniai priminimai ar kitos terminų kontrolės priemonės.
Šios aplinkybės rodo, kad pirkimų valdymas iš esmės grindžiamas praktiniu veiklos organizavimu ir žmogiškuoju faktoriumi, tačiau nėra paremtas nuoseklia terminų valdysena. Dėl to nėra galimybių savalaikiai nustatyti galimus vėlavimus, imtis korekcinių veiksmų ir užtikrinti efektyvų pirkimų proceso įgyvendinimą.
	Nusistatyti pirkimų planavimo ir pasirengimo pirkimui procesų terminus ir jų laikymosi kontrolės mechanizmus. 

Rekomenduojamas įgyvendinimo terminas:
2026-07-30
	Nusistatyti pirkimų planavimo ir pasirengimo pirkimui procesų terminus ir jų laikymosi kontrolės mechanizmus. 

Planuojamas įgyvendinimo terminas:
2026-12-31

Atsakingi asmenys:
Vadovas;
Viešųjų pirkimų skyriaus viršininkas;
Gamybos ir technikos skyriaus viršininkas;
Teisininkas.

	Procesų vykdymo kontrolė
	☒	☐	☐	☐	PV yra paskirtas pirkimų prevencinę kontrolę atliekantis asmuo, kuris realiai dalyvauja pirkimų procese: dalyvauja viešojo pirkimo komisijos posėdžiuose, atlieka prevencinius vertinimus, pildo su tuo susijusius dokumentus bei teikia pastabas. Vis dėlto nustatyta, kad, nepaisant šios funkcijos faktinio vykdymo, prevencinė kontrolė nėra pakankamai veiksminga. Pažymėtina, kad prevencinę patikrą atliekantis asmuo yra teisininkas, tačiau jo vykdoma kontrolė neužtikrina, kad būtų laiku nustatomi ir užkardomi esminiai pirkimų proceso trūkumai, tokie kaip PĮ reikalavimų neatitinkančios sutarčių projektų sąlygos, neišsamūs skelbiamų apklausų pirkimo dokumentai, laiku neatnaujinami vidaus dokumentai bei kiti pirkimų procese pasitaikantys neatitikimai.
	Stiprinti prevencinės kontrolės turinį ir veiksmingumą, kad jos metu būtų realiai vertinama pirkimo dokumentų, sutarčių projektų sąlygų, vidaus dokumentų ir kitų svarbių pirkimų proceso aspektų atitiktis teisės aktų reikalavimams, o nustatytos rizikos ir trūkumai būtų identifikuojami bei šalinami laiku.

Rekomenduojamas įgyvendinimo terminas:
Nuolat
	Stiprinti prevencinės kontrolės turinį ir veiksmingumą, kad jos metu būtų realiai vertinama pirkimo dokumentų, sutarčių projektų sąlygų, vidaus dokumentų ir kitų svarbių pirkimų proceso aspektų atitiktis teisės aktų reikalavimams, o nustatytos rizikos ir trūkumai būtų identifikuojami bei šalinami laiku.

Atsakingi asmenys:
Vadovas;
Teisininkas. 

Planuojamas įgyvendinimo terminas:
Nuolat

	Atsakingų asmenų mokymai
	☒	☐	☐	☐	Tikrinimo metu identifikuota, kad PV darbuotojams trūksta žinių pasiūlymų vertinimo kriterijų nustatymo srityje. Dėl šių kompetencijos spragų PV 2025 metais nepasiekė PĮ numatyto privalomo rodiklio –mažiausios kainos kriterijų taikyti ne daugiau kaip  70 proc. atliekamų pirkimų (skaičiuojant atliktų pirkimų vertę).PV atstovai klaidingai mano, kad šio reikalavimo esmė yra abstrakti pareiga „rinkoje gauti geresnius pasiūlymus“, ir jo nelaiko imperatyvia teisine prievole riboti pirkimus, kuriuose laimėtojas parenkamas tik pagal mažiausią kainą. Šis faktas patvirtina, kad PV darbuotojams trūksta kvalifikacijos ir metodinio pasirengimo teisiškai korektiškai interpretuoti bei praktikoje įgyvendinti PĮ įtvirtintus pirkimų efektyvumo rodiklius.
	Sukurti nuoseklią darbuotojų kvalifikacijos kėlimo sistemą, apimančią ir mokymus, susijusius su pasiūlymų vertinimo kriterijų nustatymu. Užtikrinti, kad mokymų poveikis būtų vertinamas pagal praktinius rezultatus (planavimo kokybę, klaidų mažėjimą, privalomųjų reikalavimų išpildymu).

Rekomenduojamas įgyvendinimo terminas:
2026-09-30
	PV pirkimų procese dalyvaujantiems darbuotojams atsakingai planuoti ir organizuoti mokymus, tame tarpe ir mokymus susijusius su pasiūlymų vertinimo kriterijų nustatymu. Užtikrinti, kad mokymų poveikis būtų vertinamas pagal praktinius rezultatus (planavimo kokybę, klaidų mažėjimą, privalomųjų reikalavimų išpildymu).

Atsakingi asmenys:
Vadovybė;
Personalo specialistas.

Planuojamas įgyvendinimo terminas:
2026-09-30

	Komunikacija (vidinė)
	☒	☐	☐	☐	PV vidinė komunikacija viešųjų pirkimų pasirengimo procese nėra pakankamai dokumentuota ir atsekama. Nustatyta, kad pirkimo paraiškos, kaip formalus dokumentas pirkimui inicijuoti, neteikiamos, o pirkimai iš esmės vykdomi pagal pirkimų planą. Dėl to nėra fiksuojamas konkretus pirkimo inicijavimo momentas, inicijavimo aplinkybės, atsakingų asmenų tarpusavio derinimai, poreikio pagrindimas, taip pat vėlesni sprendimai dėl pirkimo sąlygų, terminų ar kitų reikšmingų aspektų. Tokia praktika apsunkina vidinės komunikacijos kontrolę ir neužtikrina pakankamo jos atsekamumo.
Iš PV pateiktos informacijos matyti, kad bendravimas dėl pirkimų plano ar atskirų pirkimų plano eilučių daugiausia vykdomas elektroniniu paštu, tačiau tokia komunikacija nėra centralizuotai kaupiama, sisteminama ir valdoma taip, kad būtų galima aiškiai atsekti visą sprendimų priėmimo eigą. Taip pat nenustatyta, kad būtų taikomi priminimų, terminų kontrolės ar informavimo mechanizmai, leidžiantys laiku identifikuoti vėlavimus, pasikeitimus ar kitus pasirengimo pirkimui trūkumus ir apie juos operatyviai informuoti atsakingus asmenis.
Dėl tokios praktikos, praėjus ilgesniam laikui arba pasikeitus darbuotojams, taptų sudėtinga nustatyti, kokia komunikacija buvo vykdyta, kokie klausimai buvo derinti, kokie sprendimai priimti, kas ir kada buvo atsakingas už konkrečius veiksmus.
	Užtikrinti, kad vidinė komunikacija, susijusi su pirkimų inicijavimu ir pasirengimu pirkimams, būtų sistemiškai kaupiama  ir atsekama. 

Rekomenduojamas įgyvendinimo terminas:
Nuolat
	Užtikrinti, kad vidinė komunikacija, susijusi su pirkimų inicijavimu ir pasirengimu pirkimams, būtų sistemiškai kaupiama  ir atsekama. 

Atsakingi asmenys:
Viešųjų pirkimų skyriaus viršininkas 

Planuojamas įgyvendinimo terminas:
Nuolat

	Procesų analizė ir tobulinimas
	☐	☒	☐	☐	
	
	

	Veiklos ir/ar vidaus kontrolės audito ir (ar) bet kokių kitų patikrinimų (jei tokių buvo) ataskaitų išvadų / rekomendacijų laikymasis
	☐	☐	☐	☒	

	Korupcijos prevencija
	☒	☐	☐	☐	Nustatyta, kad PV galiojęs UAB „Aukštaitijos vandenys“ korupcijos prevencijos ir pranešėjų apsaugos 2019–2021 metų programos įgyvendinimo priemonių planas, patvirtintas UAB „Aukštaitijos vandenys“ generalinio direktoriaus 2019 m. gegužės 31 d. įsakymu Nr. 55 „Dėl UAB „Aukštaitijos vandenys“ korupcijos prevencijos ir pranešėjų apsaugos 2019–2021 metų programos įgyvendinimo priemonių plano patvirtinimo“ buvo parengtas 2019–2021 metų laikotarpiui, tačiau pasibaigus šiam laikotarpiui naujas planas nepatvirtintas, o plano įgyvendinimo ataskaita neparengta. Dėl to nėra galimybės įvertinti, ar plane numatytos priemonės buvo faktiškai įgyvendintos, koks buvo jų rezultatyvumas.
Taip pat nustatyta, kad plane buvo numatytos tik dvi su viešaisiais pirkimais susijusios korupcijos prevencijos priemonės: pirkimų taisyklių viešinimas ir viešųjų pirkimų suvestinių bei sudarytų sutarčių skelbimas. Vertintina, kad šios priemonės iš esmės turi ribotą prevencinę vertę, nes jos daugiausia orientuotos į formalią informacijos viešinimo pareigą, o ne į realų korupcijos rizikų valdymą. Vien taisyklių, suvestinių ar sutarčių paskelbimas savaime neužtikrina, kad pirkimai bus vykdomi skaidriai, nešališkai ir konkurencingai, kad bus identifikuojami interesų konfliktai, ribojamas galimas tiekėjų protegavimas ar užkertamas kelias pirkimų skaidymui, techninių specifikacijų pritaikymui konkrečiam tiekėjui ar kitoms korupcijos rizikoms.
Pažymėtina, kad efektyvi korupcijos prevencija pirkimų srityje paprastai apima ne tik viešinimo veiksmus, bet ir korupcijos rizikų identifikavimą, konkrečias kontrolės priemones, atsakomybių paskirstymą, darbuotojų mokymus, interesų konfliktų valdymą, periodinę stebėseną bei priemonių veiksmingumo vertinimą.
	Užtikrinti, kad korupcijos prevencijos priemonės būtų planuojamos, tvirtinamos, įgyvendinamos ir periodiškai įvertinamos, o pirkimų srityje būtų numatomos ne tik formalios viešinimo, bet ir realios korupcijos rizikų valdymo priemonės. 

Rekomenduojama įgyvendinimo terminas:
Reguliariai kiekvienais metais
	Užtikrinti, kad korupcijos prevencijos priemonės būtų planuojamos, tvirtinamos, įgyvendinamos ir periodiškai įvertinamos, o pirkimų srityje būtų numatomos ne tik formalios viešinimo, bet ir realios korupcijos rizikų valdymo priemonės. 

Atsakingi asmenys:
Korupcijos prevencijos koordinavimo ir kontrolės komisija.

Planuojamas įgyvendinimo terminas:
Reguliariai kiekvienais metais

	Kitos pastabos
	
	
	


B. Pirkimo procedūros ir procedūrų po pirkimo atlikimo vykdymo etapo valdysena 
	Subprocesas
	Nepasiekta
	Pasiekta
	Viršyta
	N/I
	Pastabos
	Rekomendacijos ir jų įvykdymo terminai
[Pildo VPT]
	ĮGYVENDINIMO PRIEMONĖS, ATSAKINGI ASMENYS, Įgyvendinimo TERMINAI
[Pildo PV]

	Reglamentavimas
	☒	☐	☐	☐	1. Taisyklėse nėra reglamentuota:
- stebėtojų bei ekspertų teisinis statusas, jų funkcijų apimtis, pareigos ir vertinimų įforminimo tvarka;
- pirkimų procedūrų vykdymo terminai pagal atskirus etapus bei jų laikymosi kontrolės tvarka;
- informacijos apie tiekėjus, pirkimų procedūrų metu ir pateikusius melagingus duomenis, fiksavimo ir valdymo procesas;
-  pirkimų procesų rezultatų, pasitaikančių klaidų periodinės analizės tvarka ir procesų tobulinimo modelis;
-  tarptautinių sankcijų taikymo ir patikros algoritmas (nors PV praktikoje taiko patikros priemones ir tikrina tiekėjus bei jų naudos gavėjus sankcijų sąrašuose, ši praktika Taisyklėse nėra formalizuota).
2. Taisyklėse yra pasenusių nuostatų, kurios nebeatitinka galiojančio teisinio reguliavimo ir aktualios viešųjų pirkimų praktikos[footnoteRef:14]. [14:  Pvz. Taisyklių 14.20 punkte įtvirtinta, kad tarptautinių pirkimų atvejais pirkimo procedūroms nutraukti yra būtina gauti Viešųjų pirkimų tarnybos sutikimą, o Taisyklių 14.18 punkte reglamentuotos viešųjų pirkimų komisijos pareigos stabdyti pirkimo procedūras, iki bus išnagrinėtos tiekėjų pateiktos pretenzijos ir priimtas atitinkamas sprendimas. Pažymėtina, kad PĮ tokių imperatyvių reikalavimų nuo 2023 m. sausio 1 d. neliko.] 

	Vidaus teisės aktuose apibrėžti:
-  stebėtojų ir ekspertų funkcijas, teises bei jų atliekamo vertinimo įforminimo tvarką pirkimų procedūrose;
-  pirkimų procedūrų vykdymo terminus pagal atskirus etapus ir paskirti už šių terminų laikymosi priežiūrą atsakingus asmenis;
-  procedūrą dėl tiekėjų, pirkimo metu pateikusių melagingą informaciją, fiksavimo bei jų įtraukimo į melagingą informaciją pateikusių tiekėjų sąrašus;
-  pirkimų procedūrų vykdymo kontrolės tvarką, paskiriant konkrečius atsakingus asmenis bei numatant jų atliekamos priežiūros veiksmus;
- pirkimų procesų ir jų rezultatų periodinės analizės tvarką;
- tarptautinių sankcijų įgyvendinimo algoritmą, aiškiai numatant privalomus tiekėjų, jų akcininkų bei galutinių naudos gavėjų tikrinimo etapus (pvz. reglamentuojant praktiškai taikomus, bet vidaus teisės aktuose nereglamentuotus procesus).
2. Paskirti asmenį, atsakiną už  periodinę Taisyklių peržiūrą ir atnaujinimą, užtikrinant jų atitiktį galiojančiam teisiniam reguliavimui ir aktualiai viešųjų pirkimų praktikai.

Rekomenduojamas įgyvendinimo terminas:
2026-12-31
	Vidaus teisės aktuose apibrėžti:
-  stebėtojų ir ekspertų funkcijas, teises bei jų atliekamo vertinimo įforminimo tvarką pirkimų procedūrose;
-  pirkimų procedūrų vykdymo terminus pagal atskirus etapus ir paskirti už šių terminų laikymosi priežiūrą atsakingus asmenis;
-  procedūrą dėl tiekėjų, pirkimo metu pateikusių melagingą informaciją, fiksavimo bei jų įtraukimo į melagingą informaciją pateikusių tiekėjų sąrašus;
-  pirkimų procedūrų vykdymo kontrolės tvarką, paskiriant konkrečius atsakingus asmenis bei numatant jų atliekamos priežiūros veiksmus;
- pirkimų procesų ir jų rezultatų periodinės analizės tvarką;
- tarptautinių sankcijų įgyvendinimo algoritmą, aiškiai numatant privalomus tiekėjų, jų akcininkų bei galutinių naudos gavėjų tikrinimo etapus (pvz. reglamentuojant praktiškai taikomus, bet vidaus teisės aktuose nereglamentuotus procesus).
2. Pakartotinai priminti  atsakingiems darbuotojams  apie periodinę Taisyklių peržiūrą ir atnaujinimą, užtikrinant jų atitiktį galiojančiam teisiniam reguliavimui ir aktualiai viešųjų pirkimų praktikai.

Atsakingi asmenys:
Viešųjų pirkimų skyriaus viršininkas; 
Teisininkas. 
Planuojamas įgyvendinimo terminas:
2026-12-31

	Atsakingų asmenų paskyrimas
	☒	☐	☐	☐	Tikrinimo metu nustatyta, kad PV darbuotojai atskiroms funkcijoms vykdyti skiriami generalinio direktoriaus įsakymais, tačiau šie dokumentai ne visada operatyviai atnaujinami pasikeitus darbuotojams ar jų pareigybėms. Pavyzdžiui, 2018-04-10 įsakymas Nr. 39 „Dėl pirkimų organizatorių“ paskutinį kartą koreguotas 2021-01-22, nors 2024 m. pasikeitė tiek Viešųjų pirkimų skyriaus viršininkas, tiek specialistas. Panaši situacija užfiksuota ir dėl 2013-08-27 įsakymo Nr. 88 „Dėl naudojamų gamyboje materialinių vertybių įsigijimo tvarkos“ – jis aktualizuotas tik patikrinimo metu.
Tarnybos vertinimu, tokia praktika ydinga: neaktualūs vidaus administravimo dokumentai ir aiškiai nepaskirstytos atsakomybės mažina funkcijų bei atsakomybių skaidrumą, sukuria teisinį neapibrėžtumą dėl darbuotojų įgaliojimų ir silpnina vidaus kontrolės sistemą.
	1. Peržiūrėti visus galiojančius generalinio direktoriaus įsakymus, kuriais darbuotojams priskirtos funkcijos pirkimų procese, ir užtikrinti, kad jie būtų aktualūs. 

Rekomenduojamas įgyvendinimo terminas:
2026-07-30

2. Pasikeitus darbuotojams, jų pareigybėms ar funkcijų paskirstymui, operatyviai atnaujinti funkcijų priskyrimą reglamentuojančius vidaus teisės aktus, kad darbuotojų įgaliojimai ir atsakomybės būtų nuolat aiškiai apibrėžti.
Šiam tikslui nustatyti aiškią procedūrą ir paskirti atsakingus asmenis.


Rekomenduojamas įgyvendinimo terminas:
Nuolat
	1. Peržiūrėti visus galiojančius generalinio direktoriaus įsakymus, kuriais darbuotojams priskirtos funkcijos pirkimų procese, ir užtikrinti, kad jie būtų aktualūs. 

Planuojamas įgyvendinimo terminas:
2026-09-01

2. Pasikeitus darbuotojams, jų pareigybėms ar funkcijų paskirstymui, operatyviai atnaujinti funkcijų priskyrimą reglamentuojančius vidaus teisės aktus, kad darbuotojų įgaliojimai ir atsakomybės būtų nuolat aiškiai apibrėžti.
Šiam tikslui PV vidiniuose teisės aktuose nustatyti procedūrą ir pakartotinai informuoti atsakingus darbuotojus.

Rekomenduojamas įgyvendinimo terminas:
Nuolat

Atsakingi asmenys:
Personalo specialistas;
Viešųjų pirkimų skyriaus viršininkas;
Teisininkas.

	Atsakomybės paskirstymas
	☐	☒	☐	☐	
	
	

	Konkurencingumo pirkimuose užtikrinimas
	☒	☐	☐	☐	Konkurencingumas pirkimuose nėra tinkamai užtikrinamas, kadangi suinteresuotiems ūkio subjektams nėra garantuojamas vienodas ir skaidrus informacijos pateikimas (žr. subprocesą „Komunikacija su tiekėjais“). 
	Įdiegti vidaus kontrolės mechanizmus, garantuojančius skaidrų ir vienodą informacijos prieinamumą ūkio subjektams, dalyvaujantiems PV pirkimuose.

Rekomenduojamas įgyvendinimo terminas: 
2026-07-30
	Įdiegti vidaus kontrolės mechanizmus, garantuojančius skaidrų ir vienodą informacijos prieinamumą ūkio subjektams, dalyvaujantiems PV pirkimuose.

Atsakingi asmenys:
Vadovas;
Viešųjų pirkimų skyriaus viršininkas. 

Planuojamas įgyvendinimo terminas: 
2026-09-30

	Komunikacija su tiekėjais
	☒	☐	☐	☐	PV komunikacija su tiekėjais neužtikrina vienodo ir skaidraus informacijos pateikimo visiems suinteresuotiems ūkio subjektams - nustatyta atvejų, kai pirkimo dokumentuose nepateikiamas nei sutarties projektas, nei esminės sutarties sąlygos, o pareiga sutartį parengti ir atsiųsti derinimui perkeliama pirkimus laimėjusiems tiekėjams[footnoteRef:15]. Taip pat fiksuota situacijų, kai pirkime[footnoteRef:16] atsakant į tiekėjų paklausimus dėl trūkstamų pirkimo dokumentų, nurodoma, jog papildoma informacija ar dokumentai teikiami nebus, o reikalavimus ir sutarties projektą turės pasirengti pats laimėtojas. [15:  Vykdant supaprastintą atvirą konkursą „Dyzelinio generatoriaus įrengimas NPS-1 siurblinėje“ (pirkimo ID 5738036) bei skelbiamą apklausą „Administracinio pastato 0,4 kV skirstyklos remontas pakeičiant įrangą“ (pirkimo Nr. 2435443), sutarties projektai nebuvo parengti, o ši pareiga deleguota pirkimą laimėjusiems tiekėjams.]  [16:  Skelbiamoje apklausoje „Sąskaitų spausdinimo, vokavimo ir pristatymo paslaugos“ (pirkimo Nr. 1521260).] 

Toks veiklos modelis pažeidžia viešųjų pirkimų skaidrumo bei lygiateisiškumo principus, nes esminės sutarties sąlygos yra derinamos neformaliais kanalais jau po laimėtojo nustatymo. Iš anksto išviešintos tikslios ir baigtinės sąlygos galėjo lemti kitų potencialių tiekėjų apsisprendimą dalyvauti pirkime. Be to, ypač skelbiamų apklausų atveju, kai apsiribojama tik techninės specifikacijos pateikimu, tiekėjams lieka nežinoma pasiūlymų vertinimo eiga bei kiti svarbūs dalyvavimo pirkime elementai, todėl komunikacija su tiekėjais neužtikrina vienodų, aiškių ir iš anksto apibrėžtų konkurencijos sąlygų.
	Sukurti vidaus kontrolės mechanizmus, užtikrinančius skaidrų ir vienodą informacijos pateikimą visiems suinteresuotiems tiekėjams pirkimo procedūrų metu. Griežtai laikytis teisės aktų reikalavimų visiems pirkimo dalyviams pateikti vienodą informaciją, įskaitant ir esmines sutarties sąlygas.

Rekomenduojamas įgyvendinimo terminas: Nuolat.
	Sukurti vidaus kontrolės mechanizmus, užtikrinančius skaidrų ir vienodą informacijos pateikimą visiems suinteresuotiems tiekėjams pirkimo procedūrų metu. Griežtai laikytis teisės aktų reikalavimų visiems pirkimo dalyviams pateikti vienodą informaciją, įskaitant ir esmines sutarties sąlygas.

Atsakingi asmenys:
Viešųjų pirkimų skyriaus viršininkas;
Pirkimų komisija;
Teisininkas.

Planuojamas įgyvendinimo terminas: 
Nuolat.

	Pirkimo procedūrų vykdymas
	☒	☐	☐	☐	Tikrinimo metu nustatyta, kad PV neužtikrina tinkamo pirkimo dokumentų parengimo, skelbiamos apklausos atvejais dažnai apsiribodamas tik techninės specifikacijos pateikimu. Tokia praktika, kai nepateikiamos išsamios pirkimo sąlygos, reikalavimai tiekėjams, jų atmetimo pagrindai bei pasiūlymų vertinimo tvarka, tiesiogiai pažeidžia PĮ įtvirtintus skaidrumo ir lygiateisiškumo principus. Pirkimo dokumentai privalo būti pakankami, tikslūs ir informatyvūs, kad tiekėjai galėtų pateikti objektyvius bei konkurencingus pasiūlymus, tačiau esama situacija sukuria teisinį neapibrėžtumą, nes esminė informacija apie pirkimo procedūrų eigą bei būsimos sutarties vykdymą lieka neatskleista.
Ypač ydinga praktika identifikuota vykdant pirkimą Nr. 1521260 „Sąskaitų spausdinimo, vokavimo ir pristatymo paslaugos“, kurio metu PV ignoravo pagrįstą pirkimo dalyvio paklausimą dėl dokumentų trūkumo ir nurodė, jog papildomi dokumentai teikiami nebus, o sutarties projektą turės parengti pats pirkimo laimėtojas. Pažymėtina, kad pareiga nustatyti esmines sutarties sąlygas ir jas pateikti pirkimo dokumentuose tenka išimtinai pirkimo vykdytojui, o šios atsakomybės perkėlimas tiekėjui po laimėtojo nustatymo yra laikytinas šiurkščiu procedūriniu pažeidimu. Toks veiksmų modelis neleidžia tiekėjams iš anksto įvertinti prisiimamų įsipareigojimų apimties ir sudaro prielaidas neskaidriam sutarties sąlygų derinimui.
Papildomai konstatuojama, kad PV pirkimų procedūras organizuoja vadovaudamasis nebeaktualia PĮ redakcija, pavyzdžiui, nepagrįstai stabdydamas pirkimo procedūras gavus pretenziją. 
	1. Įdiegti vidaus kontrolės mechanizmus užtikrinančius, kad pirkimų procedūros būtų vykdomos laikantis aktualaus teisinio reglamentavimo. 

Rekomenduojamas įgyvendinimo terminas: Nedelsiant, bet ne vėliau kaip iki 2026-07-01

2. Iki pirkimo paskelbimo parengti išsamius pirkimo dokumentus, juose nustatant aiškią pasiūlymų vertinimo, tiekėjų atmetimo tvarką bei kvalifikacijos reikalavimus (jei taikoma), pirkimo sutarties projektą arba esmines jos sąlygas.

Rekomenduojamas įgyvendinimo terminas: Nuolat.


	1. Įdiegti ar atnaujinti vidaus kontrolės mechanizmus užtikrinančius, kad pirkimų procedūros būtų vykdomos laikantis aktualaus teisinio reglamentavimo. 

Planuojamas įgyvendinimo terminas: Nedelsiant, bet ne vėliau kaip iki 2026-08-01

2. Iki pirkimo paskelbimo parengti išsamius pirkimo dokumentus, juose nustatant aiškią pasiūlymų vertinimo, tiekėjų atmetimo tvarką bei kvalifikacijos reikalavimus (jei taikoma), pirkimo sutarties projektą arba esmines jos sąlygas.

Planuojamas įgyvendinimo terminas: Nuolat

Atsakingi asmenys:
Viešųjų pirkimų skyriaus viršininkas;
Pirkimų komisija;
Teisininkas.


	Ypatingos skubos pirkimų vykdymas
	☐	☐	☐	☒	

	Pirkimų organizatoriaus veikla
	☒	☐	☐	☐	PV pirkimų organizatorius netinkamai vykdo priskirtas funkcijas, susijusias su skelbiamų apklausų pirkimo dokumentų rengimu ir procedūrų vykdymu. Tikrinimo metu įvertinus skirtingų pirkimų dokumentus paaiškėjo, kad dažnu atveju yra apsiribojama tik techninės specifikacijos pateikimu tiekėjams, o išsamūs ir tikslūs pirkimo dokumentai apskritai nėra rengiami[footnoteRef:17], pavyzdžiui pirkime Nr.  2435443 „Administracinio pastato 0,4 kV skirstyklos remontas pakeičiant įrangą“ tiekėjams pateiktuose dokumentuose nebuvo nustatytos pagrindinės sutarties sąlygos (šalių teisės ir pareigos, sutarties nutraukimo, keitimo, peržiūros bei subtiekėjų pasitelkimo tvarka), pasiūlymų rengimo reikalavimai, informacija apie taikomus pašalinimo pagrindus ir tiekėjų kvalifikacijos tikrinimą. Be to, dokumentuose ignoruojama prievolė nurodyti pasiūlymų pateikimo būdą, vietą, galimybę šifruoti pasiūlymus, pateikti informaciją apie derybų vykdymo eigą bei būdus, kuriais tiekėjai galėtų prašyti pirkimo dokumentų paaiškinimų. [17:  Pirkimas Nr. 2435443 „Administracinio pastato 0,4 kV skirstyklos remontas pakeičiant įrangą“, pirkimas Nr. 1521260 „Sąskaitų spausdinimo, vokavimo ir pristatymo paslaugos“.] 

Procedūros vykdymo metu pirkimų organizatorius taip pat neužtikrina tinkamos komunikacijos, kadangi neinformuoja tiekėjų, ar jų pateikti pasiūlymai atitinka pirkimo dokumentų reikalavimus, o apsiriboja tik informavimu apie galutinę pasiūlymų eilę[footnoteRef:18]. Ignoruojant pareigą iš anksto parengti išsamius, nedviprasmiškus pirkimo dokumentus, yra iš esmės pažeidžiami viešųjų pirkimų skaidrumo bei lygiateisiškumo principai. Tokia pirkimų organizatoriaus veikla eliminuoja galimybę potencialiems tiekėjams iš anksto įvertinti visas dalyvavimo pirkime sąlygas. [18:  Pirkimas Nr. 2435443] 

	1. Supažindinti pirkimų organizatorių su Viešųjų pirkimų tarnybos parengta metodine medžiaga bei pavyzdiniais dokumentais (žr.https://vpt.lrv.lt/lt/metodine-pagalba/pirkimu-vykdytojams_3/pavyzdiniai-dokumentai-3/skelbiama-apklausa-skirta-mazos-vertes-pirkimams/).

Rekomenduojamas įgyvendinimo terminas: 
Nedelsiant.

	1. Supažindinti pirkimų organizatorių su Viešųjų pirkimų tarnybos parengta metodine medžiaga bei pavyzdiniais dokumentais (žr.https://vpt.lrv.lt/lt/metodine-pagalba/pirkimu-vykdytojams_3/pavyzdiniai-dokumentai-3/skelbiama-apklausa-skirta-mazos-vertes-pirkimams/).

Planuojamas įgyvendinimo terminas: 
Nedelsiant.

Atsakingi asmenys:
Viešųjų pirkimų skyriaus viršininkas;
Teisininkas.

	Pirkimų komisijų veikla
	☐	☒	☐	☐	
	
	

	Specialistų atestavimas
	☐	☒	☐	☐	
	
	

	Stebėtojų, konsultantų, ekspertų pasitelkimas
	☒	☐	☐	☐	PV stebėtojų, konsultantų ir ekspertų pasitelkimo procesas neužtikrina sprendimų priėmimo atsekamumo bei skaidrumo: 
- nors PV teigia, kad stebėtojų pirkimuose nepasitelkia ir vidinio teisės akto, reglamentuojančio stebėtojo funkcijas bei atsakomybes, neturinti, praktikoje į viešųjų pirkimų komisijos posėdžius stebėtojo teisėmis yra įtraukiamas už prevencinę patikrą atsakingas asmuo, kurio veikimo ribos lieka neapibrėžtos[footnoteRef:19].  [19:  2024 m. spalio 8 d. pirkimų komisijos posėdžio protokole nurodyta, kad jame stebėtojo teisėmis dalyvauja pardavimų tarnybos teisininkė V. S., atliekanti pirkimų prevencinę patikrą.] 

- pasitelkiant išorės konsultantus nustatyta atvejų, kai pirkimo procedūroms vykdyti pasamdyti išorės ekspertai neįvykdo pareigos deklaruoti privačius interesus[footnoteRef:20]. [20:  pirkime „Pardavimų apskaitos ir valdymo informacinės sistemos bei finansinės apskaitos sistemos atnaujinimas“ (2023 m. kovo 17 d. sutartis Nr. 41) pirkimo procedūroms atlikti buvo pasitelktos išorinės konsultavimo paslaugos iš UAB „Civitta“, tačiau šio tiekėjo deleguoti ekspertai privačių interesų nedeklaravo.] 

- Praktikoje pirkimų iniciatoriai pasitelkiami vertinti tiekėjų pateiktus pasiūlymus, tačiau formaliai PV nelaiko ekspertais, t. y. nereikalauja atskirai pasirašyti ekspertams privalomų konfidencialumo pasižadėjimų bei deklaruoti privačių interesų dėl einamų eksperto pareigų. Pažymėtina, kad pirkimo iniciatoriaus ir eksperto funkcijos yra iš esmės skirtingos: iniciatorius identifikuoja pirkimo poreikį ir parengia su pirkimo objektu susijusią informaciją, tuo tarpu, ekspertas, remdamasis specialiomis dalykinėmis žiniomis, yra pasitelkiamas analizuoti ir vertinti tiekėjų pasiūlymus, taip darydamas tiesioginę įtaką pirkimų komisijos sprendimams. Neužtikrinus aiškaus šių funkcijų atribojimo ir ekspertams netaikant prievolės patvirtinti savo nešališkumą bei deklaruoti privačius interesus, neužtikrinamas veiksmingas interesų konfliktų valdymas ir kyla tiesioginė grėsmė pirkimų skaidrumui.
	1. Užtikrinti, kad pirkimo iniciatoriai, dalyvaujantys vertinant pasiūlymų atitiktį pirkimo dokumentų reikalavimams, būtų oficialiai įforminami kaip ekspertai, aiškiai nustatant jų funkcijas, atsakomybes ir priimtų išvadų dokumentavimo tvarką.

Rekomenduojamas įgyvendinimo terminas: 
Nuolat

2. Parengti stebėtojų pasitelkimo tvarką, nustatant, kokiuose pirkimuose ir kokiomis sąlygomis stebėtojai privalo dalyvauti, kaip dokumentuojamas jų įsitraukimas ir atsakomybės.

Rekomenduojamas įgyvendinimo terminas: 
2026-09-01
	1. Užtikrinti, kad pirkimo iniciatoriai, dalyvaujantys vertinant pasiūlymų atitiktį pirkimo dokumentų reikalavimams (esant poreikiui) būtų oficialiai įforminami kaip ekspertai, aiškiai nustatant jų funkcijas, atsakomybes ir priimtų išvadų dokumentavimo tvarką.

Planuojamas įgyvendinimo terminas: 
Nedelsiant
2. Parengti stebėtojų pasitelkimo tvarką, nustatant, kokiuose pirkimuose ir kokiomis sąlygomis stebėtojai privalo dalyvauti, kaip dokumentuojamas jų įsitraukimas ir atsakomybės.

Planuojamas įgyvendinimo terminas: 
2026-09-30

Atsakingi asmenys:
Viešųjų pirkimų skyriaus viršininkas;
Teisininkas.

	Pretenzijų, skundų nagrinėjimo organizavimas
	☐	☐	☒	☐	PV pretenzijų nagrinėjimo procesas yra deleguotas atskiram kolegialiam organui - Pretenzijų nagrinėjimo komisijai, kuri sudaryta PV generalinio direktoriaus įsakymu[footnoteRef:21]. Pretenzijų nagrinėjimo komisijos sudėtį sudaro generalinis direktorius (komisijos pirmininkas), ekonomikos direktorė (komisijos pirmininko pavaduotoja), vyriausioji finansininkė ir pardavimų tarnybos teisininkė. Atkreiptinas dėmesys, kad kiti asmenys, tokie kaip viešųjų pirkimų skyriaus viršininkas ar pirkimą inicijavę inžinieriai, komisijos posėdžiuose dalyvauja be balso teisės ir yra pasitelkiami tik pretenzijos faktinėms aplinkybėms pristatyti. Komisijos veikla yra dokumentuojama - posėdžiai protokoluojami[footnoteRef:22], fiksuojant nagrinėjamų klausimų argumentaciją bei priimtus sprendimus. [21:  UAB „Aukštaitijos vandenys“ 2023 m. gruodžio 5 d. generalinio direktoriaus įsakymas Nr. 1.4-1-157]  [22:  pvz., 2025 m. balandžio 17 d. protokolas Nr. 3, 2025 m. liepos 17 d. protokolas Nr. 4] 

Sprendimų dėl gautų pretenzijų nagrinėjimo perdavimas specializuotai komisijai vertintinas kaip geroji praktika, kadangi šis modelis prisideda prie tinkamo funkcijų atskyrimo ir rizikų valdymo. Pretenzijų vertinimas bei galutinių nutarimų priėmimas yra atribojamas nuo asmenų, kurie tiesiogiai vykdė ginčijamas pirkimo procedūras, taip sumažinant galimų interesų konfliktų ir šališkumo tikimybę. Į komisijos sudėtį įtraukiant skirtingų sričių - vadovavimo, finansų ir teisės atstovus, užtikrinama kontrolė ir sudaromos prielaidos objektyviam tiekėjų argumentų išnagrinėjimui bei teisiškai pagrįstų sprendimų priėmimui.
	
	

	Pretenzijų, skundų nagrinėjimo tvarka
	☒	☐	☐	☐	PV taikoma praktika kai pirkimo procedūros stabdomos pretenzijų nagrinėjimo laikotarpiu,, neatitinka aktualaus teisinio reglamentavimo. Nors pretenzijų nagrinėjimo ir sutarčių sudarymo atidėjimo terminų iš esmės yra laikomasi[footnoteRef:23], nustatyta ydinga situacija, kai PV, gavęs iš pirkime dalyvaujančio tiekėjo pretenziją, automatiškai stabdo pirkimo procedūras. Šį veikimą PV grindžia prevenciniu siekiu išvengti galimų teisinių ginčų, administracinių ar finansinių pasekmių bei užtikrinti skaidrumo ir racionalaus lėšų panaudojimo principus, tačiau nuo 2023 m. sausio 1 d. įsigaliojusiais PĮ pakeitimais prievolės stabdyti procedūras iki bus išnagrinėta pretenzija buvo atsisakyta. Atsižvelgiant į tai, procedūrų stabdymas nagrinėjant pretenzijas vertintinas kaip perteklinis veiksmas, nesuteikiantis papildomos teisinės apsaugos. Šia praktika nepagrįstai ilginamas pirkimo procedūrų atlikimo laikas ir mažinamas viso pirkimo proceso efektyvumas. [23:  Pirkime Nr. 1811171 “Fizinės saugos organizavimas” procedūros buvo sustabdytos vien gavus pretenziją, nors to nereikalauja PĮ nuostatos. Gautą pretenziją išnagrinėjo pretenzijų nagrinėjimo komisija, atsakymas tiekėjui išsiųstas per 1 darbo dieną, o sutartis sudaryta 2025 m. gegužės 6 d., išlaikius ilgesnį nei 5 darbo dienų atidėjimo terminą.] 

	Apsvarstyti galimybes atsisakyti perteklinio pirkimo procedūrų stabdymo gavus tiekėjų pretenzijas.

Rekomenduojamas įgyvendinimo terminas: 
iki 2026-07-30.
	Apsvarstyti galimybes atsisakyti perteklinio pirkimo procedūrų stabdymo gavus tiekėjų pretenzijas.

Planuojamas įgyvendinimo terminas: 
2026-07-30.

Atsakingi asmenys:
Viešųjų pirkimų skyriaus viršininkas.


	Pirkimo procedūrų nutraukimo tvarka
	☒	☐	☐	☐	Tikrinimo metu nustatyta, kad PV nesilaiko vidaus teisės aktuose įtvirtintų kontrolės mechanizmų. Taisyklių 44 punkte reglamentuota, kad Viešojo pirkimo komisijai inicijavus pirkimo procedūrų nutraukimą, prevencinę kontrolę atliekantis asmuo privalo atlikti šios procedūros kontrolę ir užpildyti prevencinės procedūros patikros lapą. Tik gavusi šį prevencinės patikros lapą, Viešojo pirkimo komisija gali priimti atitinkamus sprendimus dėl pirkimo procedūrų nutraukimo. Tačiau praktikoje šis privalomas reikalavimas yra ignoruojamas: tikrinimo metu nustatyta, kad nutraukiant dviejų pirkimų procedūras[footnoteRef:24], už prevencinę kontrolę atsakingas asmuo apskritai nebuvo pasitelktas ir kontrolė nebuvo atlikta. [24:  Geoterminių šilumos siurblių ir jų periferinės įrangos atnaujinimo pirkimas“, pirkimo Nr. 3491139, bei „Pardavimų apskaitos ir teikiamų paslaugų valdymo informacinės sistemos migravimo paslaugų pirkimas“.] 

PV ignoruojant dokumentuose įtvirtintą „keturių akių“ principą, eliminuojamas esminis mechanizmas, turintis užtikrinti sprendimų dėl procedūrų nutraukimo teisėtumą ir objektyvų pagrįstumą. 
	Viešųjų pirkimų komisijos sprendimus dėl pirkimo procedūrų nutraukimo priimti tik atlikus vidaus teisės aktuose įtvirtintą prevencinę procedūros patikrą ir gavus atsakingo asmens užpildytą patikros lapą. 


Rekomenduojamas įgyvendinimo terminas: Nuolat.
	Viešųjų pirkimų komisijos sprendimus dėl pirkimo procedūrų nutraukimo, esant galimybei,  priimti atlikus vidaus teisės aktuose įtvirtintą prevencinę procedūros patikrą ir gavus atsakingo asmens užpildytą patikros lapą. 

Planuojamas įgyvendinimo terminas: Nedelsiant

Atsakingi asmenys:
Viešųjų pirkimų skyriaus viršininkas; 
Teisininkas.


	Laimėjusių pasiūlymų, sudarytų sutarčių viešinimas
	☒	☐	☐	☐	Tikrinimo metu nustatyta, kad PV neužtikrina išsamaus ir teisės aktų reikalavimus atitinkančio duomenų viešinimas CVP IS, kadangi tikrinamuoju laikotarpiu paviešinta tik 69,8 proc. sudarytų sutarčių[footnoteRef:25], o dalis skelbiamų duomenų paviešinami pažeidžiant įstatymuose nustatytus terminus[footnoteRef:26]. Be šio sisteminio viešinimo pareigos nevykdymo, identifikuoti ir esminiai kokybiniai trūkumai: kartu su sutartimis sistemingai neviešinami laimėję pasiūlymai[footnoteRef:27], į sistemą keliami nepasirašyti, faktiškai sudaryto sandorio neatspindintys sutarčių projektai (redaguojamo formato dokumentai su matomais taisymais)[footnoteRef:28], neužtikrinama kontaktinių asmenų duomenų apsauga[footnoteRef:29]. [25:  iš viso nepaviešintos 35 iš 116 sutarčių (duomenų fiksavimo data 2026-06-01).]  [26:  Pavėluotai buvo paviešintos šios sutartys: sutartis UV25-11-19 su UAB „Ekotakas“ (135450524) dėl katijoninio polimero III p. d. (sudaryta 2025-11-18, paviešinta 2025-12-19), sutartis UNH-AuVa/20251118/01 su UAB „Unihanza“ (304417318) dėl katijoninio polimero I ir II p. d. (sudaryta 2025-11-18, paviešinta 2025-12-19) bei sutartis CPO347233 su UAB „Elenger“ (304911434) dėl gamtinių dujų (sudaryta 2025-06-06, paviešinta 2025-06-26).]  [27:  Nepaviešinti šių sutarčių laimėję pasiūlymai: sutarties UV25-11-19 su UAB „Ekotakas“ (135450524) dėl katijoninio polimero III p. d., sutarties UNH-AuVa/20251118/01 su UAB „Unihanza“ (304417318) dėl katijoninio polimero I ir II p. d., sutarties CPO347233 su UAB „Elenger“ (304911434) dėl gamtinių dujų bei sutarties 20250425 su MB „Logic link control systems“ dėl NVĮ tirštintuvų valdymo sistemos atnaujinimo (Tarnybai tikrinimo metu nustačius minėtus trūkumus, PV juos pašalino - paviešino laimėjusius pasiūlymus).]  [28:  Vietoj pasirašytos sutarties UNH-AuVa/20251118/01 su UAB „Unihanza“ (įm. k. 304417318) dėl Katijoninio polimero I, II p. d., yra įkeltas tik Word formato darbinis dokumentas su sekamais keitimais(Tarnybai tikrinimo metu nustačius minėtus trūkumus, PV juos pašalino – paviešino  pasirašytą sutartį).]  [29:  Sutartyje UNH-AuVa/20251118/01 su UAB „Unihanza“ (įm. k. 304417318) dėl Katijoninio polimero I ir II p. d. neuždengti kontaktinių asmenų asmens duomenys  (Tarnybai tikrinimo metu nustačius minėtus trūkumus, PV juos pašalino – nuasmenino  sutartį).] 

	Stiprinti pirkimo sutarčių / pasiūlymų viešinimo kontrolę, įdiegiant vidaus kontrolės mechanizmus, užtikrinančius, kad visos sutartys ir laimėję pasiūlymai būtų paviešinti griežtai laikantis teisės aktų reikalavimų.
Rekomenduojamas įgyvendinimo terminas: 
2026-07-30
	Stiprinti pirkimo sutarčių / pasiūlymų viešinimo kontrolę, įdiegiant vidaus kontrolės mechanizmus, užtikrinančius, kad visos sutartys ir laimėję pasiūlymai būtų paviešinti griežtai laikantis teisės aktų reikalavimų.
Planuojamas įgyvendinimo terminas: 2026-07-30
Atsakingi asmenys:
Viešųjų pirkimų skyriaus viršininkas. 



	Ataskaitų teikimas ir skelbimų apie sudarytas sutartis paskelbimas
	☒	☐	☐	☐	Tikrinimo metu nustatyta, kad didžioji dalis patikrintų pirkimo procedūrų ataskaitų pirkimų vykdytojo yra pateikiamos laiku[footnoteRef:30], laikantis teisės aktuose nustatytų terminų. Tačiau nustatyta ir pavienių vėlavimo atvejų, kai informacija apie sudarytas sutartis viešinama praleidus imperatyvius terminus, pavyzdžiui, pirkime „Katijoninis polimeras“ (pirkimo Nr. 4883587) sutartys dėl I ir II pirkimo dalių sudarytos 2025-11-18, tačiau pirkimo procedūrų ataskaita pateikta tik 2025-12-19. [30:  Pvz., pirkimas Nr. 5738036 „Dyzelinio generatoriaus įrengimas NPS-1 siurblinėje“ (sutartis sudaryta 2026-01-07, procedūrų ataskaita pateikta 2026-01-07); pirkimas Nr. 5701716 „Šalto vandens skaitikliai“ (sutartis sudaryta 2026-01-05, procedūrų ataskaita pateikta 2026-01-15); pirkimas Nr. 5408151 „Koaguliantas cheminiam nuotekų valymui“ (sutartis sudaryta 2025-12-08, procedūrų ataskaita pateikta 2025-12-09); pirkimas Nr. 2561219 „Nešmenų smulkintuvai nuotekų siurblinėms“ (sutartis sudaryta 2025-05-27, procedūrų ataskaita pateikta 2025-05-27); pirkimas Nr. 1811171 „Fizinės saugos organizavimas“ (sutartis sudaryta 2025-05-06, procedūrų ataskaita pateikta 2025-05-08); pirkimas Nr. 1809090 „Sausinto dumblo tvarkymo paslauga“ (sutartis sudaryta 2025-05-06, procedūrų ataskaita pateikta 2025-05-07). Metinė mažos vertės pirkimų ataskaita (ATN-3) pateikta 2026-01-26.] 

Nors šis atvejis vertintinas kaip atsitiktinis, o ne sisteminis procesų trūkumas, PV būtina užtikrinti griežtą savalaikį visų ataskaitų pateikimą. Tai yra kritiškai svarbu siekiant sudaryti sąlygas visuomenei ir kontroliuojančioms institucijoms operatyviai gauti informaciją apie sudaromas sutartis bei prisiimamus įsipareigojimus.
	Užtikrinti, kad už sutarčių viešinimą ir ataskaitų teikimą atsakingi asmenys tinkamai vykdytų savo funkcijas, įtvirtinant aiškias atsakomybes vidaus teisės aktuose ir sukuriant kontrolės mechanizmą, garantuojantį savalaikį teisės aktų reikalavimų įgyvendinimą.

Rekomenduojamas įgyvendinimo terminas: 
Nuolat.
	Užtikrinti, kad už sutarčių viešinimą ir ataskaitų teikimą atsakingi asmenys tinkamai vykdytų savo funkcijas, įtvirtinant aiškias atsakomybes vidaus teisės aktuose ir sukuriant kontrolės mechanizmą, garantuojantį savalaikį teisės aktų reikalavimų įgyvendinimą.

Planuojamas įgyvendinimo terminas: Nuolat

Atsakingi asmenys:
Vadovas,
Viešųjų pirkimų skyriaus viršininkas. 

	Informacijos apie tiekėjus, pirkimų procedūrų metu nuslėpusius informaciją ar pateikusius melagingą informaciją paskelbimas
	☐	☐	☐	☒	

	Pirkimo dokumentų standartizavimas
	☒	☐	☐	☐	PV tikrinamuoju laikotarpiu nenaudojo vidaus teisės aktais patvirtintų standartizuotų (tipinių) pirkimo dokumentų formų. Faktiškai pirkimo procedūroms naudoti dokumentai buvo rengiami nesilaikant vieningo standarto ir turėjo reikšmingų trūkumų (detalus nustatytų trūkumų vertinimas pateikiamas tikrinimo ataskaitos A dalies subprocese „Dokumentų standartizavimas“).
	Parengti ir PV vidaus teisės aktais patvirtinti standartizuotas (tipines) pirkimo dokumentų formas. Pirkimo procedūrų dokumentus rengti taikant patvirtintą vieningą standartą ir atsižvelgiant į Viešųjų pirkimų tarnybos skelbiamų pavyzdinių dokumentų logiką bei metodinę medžiagą.

Rekomenduojamas įgyvendinimo terminas: 2026-09-30.
	Parengti ir PV vidaus teisės aktais patvirtinti tipines pirkimo dokumentų formas. Pirkimo procedūrų dokumentus rengti taikant vieningą standartą ir atsižvelgiant į Viešųjų pirkimų tarnybos skelbiamų pavyzdinių dokumentų logiką bei metodinę medžiagą.

Planuojamas  įgyvendinimo terminas: 2026-09-30.

Atsakingi asmenys:
Viešųjų pirkimų skyriaus viršininkas;
Teisininkas.

	Dokumentų valdymo ir pirkimų valdymo sistemų naudojimas
	☒	☐	☐	☐	Tikrinimo metu nustatyta, kad PV įdiegta DVS šiuo metu nėra naudojama viešųjų pirkimų procedūrų administravimui, todėl esminiai pirkimo procedūrų dokumentai, viešųjų pirkimų komisijos posėdžių protokolai, mažos vertės pirkimų pažymos, konfidencialumo pasižadėjimai bei nešališkumo deklaracijos, nėra valdomi ir registruojami vieningoje elektroninėje erdvėje. PV šią situaciją paaiškina tuo, jog DVS organizacijoje yra diegiama ir pritaikoma atskirais etapais: šiuo metu prioritetas teikiamas finansinės apskaitos vidaus dokumentų valdymui, o pirkimų proceso dokumentų administravimą sistemoje numatoma įgyvendinti tik ateityje.
Tarnyba konstatuoja, kad turimos informacinių technologijų infrastruktūros neišnaudojimas vertintinas kaip ribojantis pirkimų proceso atsekamumą. Vieningos sistemos nenaudojimas pirkimų vykdymo etape apsunkina operatyvią dokumentų paiešką, patikimą procedūrinių veiksmų bei atsakomybių atsekamumą realiu laiku ir efektyvų informacijos keitimąsi tarp pirkimo procese dalyvaujančių asmenų. 
	1. Išanalizuoti galimybę įsigyti specializuotas pirkimų valdymui skirtas informacines sistemas.

Rekomenduojamas įgyvendinimo terminas: 2026-07-30.

2. Pilna apimtimi išnaudoti turimą DVS viešųjų pirkimų procedūrų administravimui. Pirkimo procedūrų dokumentų registravimą, derinimą, pastabų teikimą, sprendimų priėmimą ir versijų valdymą (įskaitant komisijos posėdžių protokolus, pažymas bei konfidencialumo pasižadėjimus ir nešališkumo deklaracijas) vykdyti vieningoje dokumentų valdymo sistemoje. 

Rekomenduojamas įgyvendinimo terminas: 2026-12-31.
	1. Išanalizuoti galimybę įsigyti specializuotas pirkimų valdymui skirtas informacines sistemas.

Planuojamas įgyvendinimo terminas: 2026-12-31

2. Išnaudoti turimą DVS viešųjų pirkimų procedūrų administravimui. Pirkimo procedūrų dokumentų registravimą, derinimą, pastabų teikimą, sprendimų priėmimą ir versijų valdymą (įskaitant komisijos posėdžių protokolus, pažymas bei konfidencialumo pasižadėjimus ir nešališkumo deklaracijas) vykdyti vieningoje dokumentų valdymo sistemoje. 

Planuojamas įgyvendinimo terminas: 2026-12-31.

Atsakingi asmenys:
Vadovybė;
Viešųjų pirkimų skyriaus viršininkas;
AVS viršininkas.

	Procedūrų terminai ir jų kontrolė
	☒	☐	☐	☐	PV nekontroliuoja pirkimo procedūrų vykdymo terminų pagal atskirus etapus, terminų stebėsenai nėra pasitelkiamos techninės priemonės (informacinės sistemos, automatiniai pranešimai), o šios kontrolės funkcijos nėra deleguotos atsakingiems asmenims. Dėl šių vidaus valdysenos spragų faktinė pirkimo procedūrų trukmė reikšmingai viršija paties PV deklaruojamus vidutinius vykdymo terminus (pvz., 15 kalendorinių dienų skelbiamoms apklausoms), o atskirų procedūrų trukmė yra neproporcingai ilga[footnoteRef:31]. Taip pat, identifikuoti esminiai duomenų administravimo CVP IS trūkumai - pastebima ydinga praktika, kai PV sistemingai pildo pirkimo korteles nurodydamas chronologiškai netikslią informaciją – pirkimo kortelėje laimėtojo nustatymo datos fiksuojamos vėlesnės nei pačių sutarčių sudarymo datos[footnoteRef:32]. [31:  PV skelbiamos apklausos būdu vykdytų pirkimų faktinė trukmė nuo pirkimo paskelbimo iki pirkimo sutarties sudarymo: pirkimas Nr. 1399653 „Sklendės DN200 su ALMA pavara“ truko 41 dieną, pirkimas Nr. 1638596 „Finansinių ataskaitų audito ir reguliuojamos veiklos ataskaitų patikros paslaugos“ – 74 dienas, pirkimas Nr. 783616 „Vandentiekio skirstomieji tinklai Senamiesčio g. nuo VŠ-22 iki Paliūniškio g., Panevėžio m. Nauja statyba“ buvo vykdomas net 103 dienas.]  [32:  Pirkime Nr. 1399653 „Sklendės DN200 su ALMA pavara“ sutartis sudaryta 2025 m. balandžio 8 d., tačiau CVP IS nurodyta laimėtojo nustatymo data – 2025 m. spalio 28 d., pirkime Nr. 1638596 „Finansinių ataskaitų audito ir reguliuojamos veiklos ataskaitų patikros paslaugos“ sutartis pasirašyta 2025 m. gegužės 26 d., o CVP IS nurodyta laimėtojo nustatymo data 2025 m. rugsėjo 18 d., pirkime Nr. 783616 „Vandentiekio skirstomieji tinklai Senamiesčio g. nuo VŠ-22 iki Paliūniškio g., Panevėžio m. Nauja statyba“ sutartis sudaryta 2025 m. balandžio 28 d., bet laimėtojo nustatymas CVP IS fiksuotas 2025 m. gegužės 2 d.] 

Apibendrinant darytina išvada, kad PV neužtikrina operatyvaus pirkimų vykdymo bei efektyvaus terminų valdymo, o sistemingai netikslus ir chronologiškai nelogiškas duomenų administravimas CVP IS sistemoje iškraipo oficialią pirkimų statistiką, mažina procedūrų atsekamumą.
	Nustatyti orientacinius pirkimų procedūrų terminus pagal skirtingus pirkimo būdus ir įtvirtinti jų analizės bei kontrolės tvarką, kad būtų užtikrintas savalaikis pirkimų inicijavimas, sutarčių sudarymas ir efektyvesnis procesų valdymas..

Rekomenduojamas įgyvendinimo terminas: 
2026-08-01

	Nustatyti orientacinius pirkimų procedūrų terminus pagal skirtingus pirkimo būdus ir įtvirtinti jų analizės bei kontrolės tvarką, kad būtų užtikrintas savalaikis pirkimų inicijavimas, sutarčių sudarymas ir efektyvesnis procesų valdymas.

Planuojamas įgyvendinimo terminas: 2026-10-01

Atsakingi asmenys:
Vadovas;
Viešųjų pirkimų skyriaus viršininkas;
Teisininkas.



	Proceso vykdymo kontrolė
	☒	☐	☐	☐	PV taikoma vidaus kontrolės sistema neveikia efektyviai ir neužtikrina tinkamo, savalaikio bei teisės aktus atitinkančio pirkimo procedūrų vykdymo: tikrinimo metu surinkti duomenys patvirtina, kad PV nevykdo reikiamos pirkimų vykdymo terminų bei viešumo įsipareigojimų stebėsenos: nustatyta, jog laiku paviešinta tik 69,8 proc. raštu sudarytų sutarčių (plačiau žr. subprocesą „Laimėjusių pasiūlymų, sudarytų sutarčių viešinimas“), o pirkimo procedūrų terminai nekontroliuojami (žr. subprocesą „Procedūrų terminai ir jų kontrolė“), taip pat, fiksuoti pavieniai ataskaitų pateikimo vėlavimai (žr. subprocesą „Ataskaitų teikimas ir skelbimų apie sudarytas sutartis paskelbimas“).
Be to, nustatyta reikšmingų trūkumų užtikrinant pirkimų procedūrų teisėtumą ir skaidrumą: PV nesilaikoma reglamentuotos pirkimo procedūrų nutraukimo tvarkos (žr. subprocesą „Pirkimo procedūrų nutraukimo tvarka“) bei neužtikrinama tinkama interesų konfliktų prevencija, pavyzdžiui, netaikant prievolės deklaruoti privačius interesus pasitelkiamiems ekspertams (žr. subprocesą „Stebėtojų, konsultantų, ekspertų pasitelkimas“). Atsižvelgiant į nustatytus faktus konstatuotina, kad PV taikomi vidaus kontrolės mechanizmai funkcionuoja netinkamai ir neužkerta kelio sisteminiams pirkimų procedūrų pažeidimams.
	Peržiūrėti viešųjų pirkimų vidaus kontrolės modelį ir pereiti nuo formalaus reglamentavimo prie realios procesų stebėsenos, paskiriant už pirkimų vykdymo kontrolę atsakingus asmenis ir įpareigojant juos vykdyti nuolatinę pirkimo procedūrų trukmės, ataskaitų teikimo bei sutarčių viešinimo terminų stebėseną. Prieš priimant esminius pirkimo sprendimus (pvz., nutraukiant procedūras ar įtraukiant papildomus asmenis į komisijos veiklą), faktiškai taikyti prevencines kontrolės priemones („keturių akių“ principą, patikros lapus, interesų deklaracijų tikrinimą) ir dokumentuoti šios kontrolės rezultatus.

Rekomenduojamas įgyvendinimo terminas:
2026-09-30.

	Peržiūrėti viešųjų pirkimų vidaus kontrolės modelį ir pereiti nuo formalaus reglamentavimo prie realios procesų stebėsenos, paskiriant už pirkimų vykdymo kontrolę atsakingus asmenis ir įpareigojant juos vykdyti nuolatinę pirkimo procedūrų trukmės, ataskaitų teikimo bei sutarčių viešinimo terminų stebėseną. Prieš priimant esminius pirkimo sprendimus (pvz., nutraukiant procedūras ar įtraukiant papildomus asmenis į komisijos veiklą),  taikyti prevencines kontrolės priemones („keturių akių“ principą, patikros lapus, interesų deklaracijų tikrinimą) ir dokumentuoti šios kontrolės rezultatus.

Atsakingi asmenys:
Vadovas;
Viešųjų pirkimų skyriaus viršininkas;
Teisininkas.

Planuojama įgyvendinimo terminas:
2026-09-30.

	Naujų darbuotojų mokymai
	☐	☐	☒	☐	PV taikoma naujų darbuotojų adaptacijos ir praktinių įgūdžių perdavimo sistema, trunkanti apie 3 mėnesius. Šiuo laikotarpiu darbuotojas supažindinamas su vidiniais ir išoriniais teisės aktais, įtraukiamas į praktinį pirkimų vykdymą kartu su patyrusiu organizatoriumi.
	
	

	Atsakingų asmenų mokymai
	☒	☐	☐	☐	Nepaisant to, kad PV darbuotojai dalyvauja kvalifikacijos kėlimo mokymuose, įvertinus patikrintų duomenų ir atliktų pirkimo procedūrų visumą konstatuotina, kad pirkimų procese dalyvaujančių asmenų kompetencijos išlieka nepakankamos. Faktiškai įgytos teorinės žinios nėra tinkamai ir laiku pritaikomos praktinėje veikloje, atsakingiems asmenims trūksta būtinų praktinių įgūdžių pirkimo dokumentų rengimo, procedūrų vykdymo bei tinkamo ir savalaikio privačių interesų deklaravimo srityse. Dėl šių priežasčių konstatuotina, kad PV taikoma mokymų sistema neužtikrina reikiamo kompetencijų lygio, būtino siekiant išvengti pažeidimų ir užtikrinti visišką atitiktį aktualiam viešųjų pirkimų reglamentavimui.
	1. Peržiūrėti pirkimų procese dalyvaujančių asmenų kvalifikacijos kėlimo praktiką, prioritetą teikiant ne formaliam teorinių žinių išklausymui, o praktinių įgūdžių ugdymui. Organizuoti specializuotus, į praktiką orientuotus mokymus viešųjų pirkimų dokumentų rengimo, procedūrų vykdymo bei interesų konfliktų valdymo (tinkamo privačių interesų deklaravimo) temomis. 

Rekomenduojamas įgyvendinimo terminas:
2026-09-30

2. Įdiegti darbuotojų mokymų efektyvumo vertinimo mechanizmą - po mokymų stebėti ir vertinti, ar įgytos žinios faktiškai ir teisingai pritaikomos atliekant konkrečias pirkimų procedūras.

Rekomenduojamas įgyvendinimo terminas:
2026-11-01
	1. Peržiūrėti pirkimų procese dalyvaujančių asmenų kvalifikacijos kėlimo praktiką, prioritetą teikiant ne formaliam teorinių žinių išklausymui, o praktinių įgūdžių ugdymui. Organizuoti specializuotus, į praktiką orientuotus mokymus viešųjų pirkimų dokumentų rengimo, procedūrų vykdymo bei interesų konfliktų valdymo (tinkamo privačių interesų deklaravimo) temomis. 
Planuojamas įgyvendinimo terminas:
2026-09-30

2. Atnaujinti darbuotojų mokymų efektyvumo vertinimo mechanizmą - po mokymų stebėti ir vertinti, ar įgytos žinios faktiškai ir teisingai pritaikomos atliekant konkrečias pirkimų procedūras.

Planuojamas įgyvendinimo terminas:
2026-11-01

Atsakingi asmenys:
Vadovybė;
Personalo specialistas;
Viešųjų pirkimų skyriaus viršininkas
Teisininkas. 

	Komunikacija (vidinė)
	☐	☒	☐	☐	
	
	

	Proceso analizė ir tobulinimas
	☒	☐	☐	☐	Tikrinimo duomenys rodo, jog PV nėra sukurtos ir taikomos nuolatinės, sistemingos procesų analizės bei tobulinimo sistemos. Kaip patvirtina anksčiau nustatytos aplinkybės (pavyzdžiui, 2025 m. nevykdyti vidaus auditai pirkimų srityje ir išimtinai reaktyvus dokumentų koregavimas tik po Tarnybos pastabų), procesų vertinimas atliekamas tik reaguojant į pavienius pažeidimus, nėra reguliariai renkami, apibendrinami ir vertinami esminiai pirkimų eigą atspindintys duomenys, tokie kaip procedūrų trukmė, nesėkmingų ar nutrauktų pirkimų skaičius, vieno tiekėjo dominavimo atvejai bei gautų pretenzijų priežastys. Dėl šios priežasties lieka neidentifikuotos ir nesprendžiamos pasikartojančios problemos: anksčiau fiksuoti sutarčių viešinimo vėlavimai (laiku paviešinta tik 69,8 proc. sutarčių), ataskaitų teikimo pažeidimai ir darbuotojų kompetencijų spragos užtikrinant interesų konfliktų prevenciją. PV pasigendama duomenimis grįsto požiūrio į rizikų valdymą, o realūs, aktyvūs tobulinimo veiksmai, skirti pirkimo procedūrų vykdymo kokybei gerinti, iki šiol nėra įgyvendinami.
	Įdiegti pirkimų proceso analizės ir tobulinimo sistemą, nustatant reguliarių vertinimų tvarką bei atsakomybių pasiskirstymą.

Rekomenduojamas įgyvendinimo terminas:
2026-12-31
	Peržiūrėti vidaus procesų valdymą, numatant pirkimų proceso analizės ir tobulinimo procedūrą, nustatant reguliarių vertinimą bei atsakomybių pasiskirstymą.

Planuojamas įgyvendinimo terminas:
2026-12-31

Atsakingi asmenys:
Vadovas;
Viešųjų pirkimų skyriaus viršininkas;
Teisininkas.

	Tarptautinių sankcijų, nustatančių ribojimus ar draudimus skirti pirkimų ir koncesijų sutartis, taikymą nustatančių teisės aktų reikalavimų laikymasis
	☐	☒	☐	☐	
	
	

	Veiklos ir/ar vidaus kontrolės audito ir (ar) bet kokių kitų patikrinimų (jei tokių  buvo) ataskaitų išvadų / rekomendacijų laikymasis
	☒	☐	☐	☐	PV atsižvelgia į išorės kontrolės institucijų pastabas ir imasi praktinių veiksmų nustatytiems trūkumams šalinti: pavyzdžiui, gavęs 2024 m. Tarnybos vertinimo išvadą dėl „Pardavimų apskaitos ir teikiamų paslaugų valdymo informacinės sistemos diegimo paslaugų“ pirkimo, PV pakoregavo pirkimo dokumentus: iš tiekėjų kvalifikacijos reikalavimų pašalino perteklinius LST EN ISO 9001:2015 bei LST EN ISO 14001:2015 standartus ir patikslino reikalavimus, susijusius su tiekėjų bei specialistų patirtimi vandentvarkos, energetikos ar komunalinių paslaugų sektoriuose.
Vis dėlto konstatuotina, kad šios priemonės yra reaktyvios ir iš esmės vienkartinio pobūdžio korekcijos, atliekamos tik po išorinių institucijų įsikišimo. PV nėra taikomas cikliškas, nuoseklus ir sistemingas vidaus audito ar vidinės kontrolės procesas viešųjų pirkimų srityje, kuris leistų sistemines klaidas identifikuoti ir ištaisyti savarankiškai. Šį trūkumą patvirtina faktas, jog 2025 m. viešųjų pirkimų srityje jokie vidaus auditai ar patikrinimai nebuvo atlikti. PV šį neveikimą formaliai grindžia tuo, jog prioritetas buvo teikiamas kitoms rizikoms valdyti (fizinės ir kibernetinės saugos, geriamojo vandens tiekimo bei nuotekų tvarkymo paslaugų nepertraukiamumo, darbuotojų saugos ir sveikatos bei kt.), tačiau toks PV požiūris vertintinas kritiškai ir laikytinas ydingu, kadangi viešųjų pirkimų procesas nėra izoliuota funkcija - tai kertinis įrankis, tiesiogiai lemiantis visos organizacijos veiklos, įskaitant ir pačių minėtų prioritetinių sričių (infrastruktūros priežiūros, IT saugumo ir kt.), sklandų ir nepertraukiamą aprūpinimą bei veikimą. Viešųjų pirkimų kontrolės eliminavimas iš vidaus audito prioritetų lemia nepakankamą šios srities priežiūrą, todėl nesudaromos sąlygos laiku identifikuoti procedūrinių trūkumų ir užkirsti kelio galimiems pažeidimams.
	Apsvarstyti galimybes į vidaus auditų apimtis įtraukti ir pirkimų procesus.

Rekomenduojamas įgyvendinimo terminas:
2026-12-31

	Apsvarstyti galimybes į vidaus auditų apimtis įtraukti ir pirkimų procesą.

Planuojamas įgyvendinimo terminas:
2026-12-31

Atsakingi asmenys:
Koordinacinė taryba;
Teisininkas.

	Korupcijos prevencija
	☒	☐	☐	☐	PV praktikos neužtikrina visapusiško skaidrumo ir interesų konfliktų prevencijos: pirkimo procedūrose pasitelkiamiems ekspertams nėra nurodoma deklaruoti privačius interesus (žr. subprocesą „Stebėtojų, konsultantų, ekspertų pasitelkimas“), o už pirkimų prevencinę patikrą atsakingas asmuo nebuvo įtrauktas ir nedalyvavo priimant sprendimus dėl pirkimo procedūrų nutraukimo (žr. subprocesą „Pirkimo procedūrų nutraukimas“). 
PV viešųjų pirkimų komisijos darbo organizavimas vertintinas kritiškai dėl esminių trūkumų užtikrinant interesų konfliktų prevenciją - nustatyta ydinga praktika, kai sudėtingiems pirkimams atlikti pasitelktiems išorės ekspertams[footnoteRef:33] deleguojamos svarbios ekspertinės funkcijos, tačiau jie nėra tinkamai informuojami apie pareigą deklaruoti privačius interesus, o PV neįsitikina, ar ši prievolė faktiškai atlikta[footnoteRef:34]. Susidaro situacija, kuomet išorės ekspertai yra įtraukiami į pirkimo procesus, tačiau šių konsultantų nešališkumas nėra visapusiškai patikrintas. [33:  2023 m. kovo 17 d. sudaryta sutartis Nr. 41 “Informacinės sistemos detalios techninės specifikacijos parengimo bei informacinės sistemos kūrimo ir diegimo techninės priežiūros paslaugų sutartis” su konsultantu UAB „Civitta“ ir jos pagrindu paskirti ekspertai R. G. ir M.S.]  [34:  Nustatyta, kad pirkime „Pardavimų apskaitos ir teikiamų paslaugų valdymo informacinės sistemos migravimo paslaugų pirkimas“ konsultanto UAB „Civita“ deleguoti ekspertai pasirašė konfidencialumo pasižadėjimus ir nešališkumo deklaracijas, tačiau privačių interesų deklaracijų nepateikė.] 

PV ignoruojant privačių interesų deklaravimo kontrolę, šiurkščiai pažeidžiamas viešųjų pirkimų skaidrumo principas. Išorės ekspertai tiesiogiai dalyvauja pirkimo sąlygų formavime ir daro įtaką galutiniams komisijos sprendimams, todėl interesų konfliktų neidentifikavimas ir nevaldymas sukuria kritines rizikas viso pirkimo objektyvumui.

	Integruoti korupcijos prevencijos ir interesų konfliktų valdymo priemones į kasdienį viešųjų pirkimų procesą, užtikrinant, kad visi pirkimo procedūrose dalyvaujantys asmenys (tiek vidiniai darbuotojai, tiek išorės konsultantai ar ekspertai) prieš pradėdami vykdyti funkcijas būtų patikrinti dėl privačių interesų deklaravimo prievolės įvykdymo. 

Rekomenduojamas įgyvendinimo terminas:
Nuolat.
Užtikrinti, kad viešųjų pirkimų komisiją prieš įtraukiant vidaus ar išorės ekspertus ar konsultantus į komisijos darbą (posėdžius, dokumentų derinimą, sprendimų priėmimą) patikrintų, ar jie yra teisės aktų nustatyta tvarka deklaravę privačius interesus. Neleisti komisijos veikloje dalyvauti ir jos sprendimams įtakos daryti asmenims, neįvykdžiusiems privačių interesų deklaravimo prievolės.

Rekomenduojamas įgyvendinimo terminas: Nuolat.
	Integruoti korupcijos prevencijos ir interesų konfliktų valdymo priemones į kasdienį viešųjų pirkimų procesą, užtikrinant, kad visi pirkimo procedūrose dalyvaujantys asmenys (tiek vidiniai darbuotojai, tiek išorės konsultantai ar ekspertai) prieš pradėdami vykdyti funkcijas būtų patikrinti dėl privačių interesų deklaravimo prievolės įvykdymo. 

Rekomenduojamas įgyvendinimo terminas:
Nuolat.

Užtikrinti, kad viešųjų pirkimų komisiją prieš įtraukiant vidaus ar išorės ekspertus ar konsultantus į komisijos darbą (posėdžius, dokumentų derinimą, sprendimų priėmimą) patikrintų, ar jie yra teisės aktų nustatyta tvarka deklaravę privačius interesus. Neleisti komisijos veikloje dalyvauti ir jos sprendimams įtakos daryti asmenims, neįvykdžiusiems privačių interesų deklaravimo prievolės.

Rekomenduojamas įgyvendinimo terminas: Nuolat.

Atsakingi asmenys:
Viešųjų pirkimų skyriaus viršininkas;
Teisininkas.

	Kitos pastabos
	Atkreiptinas dėmesys į paties PV pripažįstamą ydingą praktiką, kad sutarčių nuostatose aplinkos apsaugos, socialinės ir darbo teisės reikalavimai nėra papildomai aprašomi, kadangi jie jau būna įvertinti pirkimo procedūrų (tiekėjų atrankos) metu.
Tarnybos vertinimu, toks veiklos modelis neužtikrina nepertraukiamos kontrolės, nes reikalavimų patikrinimas pradinėje stadijoje nesukuria teisinių saugiklių vėliau. Į pačios sutarties tekstą neperkėlus šių įsipareigojimų kaip esminių sąlygų, PV faktinio sutarties vykdymo metu praranda teisinį pagrindą kontroliuoti tiekėją ir taikyti jam sankcijas (netesybas ar sutarties nutraukimą), jei jis šių reikalavimų nesilaikytų ar juos pažeistų.



	BENDRAS PIRKIMŲ VYKDYTOJO PASIRENGIMO PIRKIMUI PROCESO BEI PIRKIMO PROCEDŪROS IR PROCEDŪRŲ PO PIRKIMO ETAPŲ VALDYSENOS VERTINIMAS
	☐ A (PUIKI)
	☐ B (LABAI GERA)
	☐ C (GERA)
	☐ D (tenkina minimaliai)
	☒ E (nepatenkinama)


ĮPAreigojimai[footnoteRef:35] [35:  Tarnybai pateikus Pirkimų vykdytojui susipažinti Tikrinimo ataskaitos projektą, Pirkimų vykdytojas įvykdė Tarnybos įpareigojimus: 1) Paviešinti visas nepaviešintas 2025 m. sudarytas sutartis (kartu su laimėjusiais pasiūlymais), kurios buvo sudarytos atlikus tarptautinius ir supaprastintus viešuosius pirkimus (įskaitant mažos vertės pirkimus, po kurių sutartys sudarytos raštu) ir kurias privaloma viešinti teisės aktų nustatyta tvarka. Paviešintų sutarčių dalis turi sudaryti 100 proc. visų minėtų pirkimų pagrindu sudarytų sutarčių; 2) Paviešinti sutarčių Nr. UV25-11-19 (su UAB „Ekotakas“), Nr. UNH-AuVa/20251118/01 (su UAB „Unihanza“), Nr. CPO347233 (su UAB „Elenger“) ir 2025-04-25 sutarties (su MB „Logic link control systems“) laimėjusius pasiūlymus; 3) Patikslinti paviešintos sutarties Nr. UNH-AuVa/20251118/01 (su UAB „Unihanza“) viešinamus dokumentus, darbinį Word formato dokumentą su sekamais keitimais pakeičiant faktiškai sudarytos (pasirašytos) sutarties kopija; 4) Užtikrinti viešinamoje sutartyje Nr. UNH-AuVa/20251118/01 (su UAB „Unihanza“) nurodytų kontaktinių asmenų asmens duomenų apsaugą, juos tinkamai uždengiant (nuasmeninant).] 

_


Direktorius						                                                                                                                		Darius Vedrickas


image1.png
>
JMB
o>
w ¥ Z
W @@
——<
S A -




